
Forsiden: 

Dette er faktisk et rumskib landet i 
New Mexico! 

Der er i tidens løb udført mange 
hemmelige forsøg på White Sands 
Missile Range i New Mexico. Dette 
billede er fra 1972 og viser en Vi¬ 
king-rumsonde, der ligger i ørken¬ 
sandet klar til at blive samlet op. Det 
amerikanskeflyvevåben har frigivet 
billedet i juni 1997 for at fortælle, 
at rygter om sådanne forsøg sikkert 
har været med til at puste liv i Ros- 
well-myten. 

Læs Per Andersens artikler om 
Roswell-myten. 

(Foto: USAF) 

SUFOI - verdens 
mest kendte 
ufo-forening! 

Overskriften kunne godt tyde på et mildt anfald af 
storhedsvanvid her i sommervarmen. Men det er 
altså ikke helt hen i vejret! 

SUFOI har gennemført en undersøgelse af den 
danske befolknings kendskab ti I foreningen, og hvad 
vi laver (samt en masse andre spørgsmål). 

Det viser sig, at omkring hver tredie dansker har 
hørt om os - en andel, der bestemt oversteg vores 
forventninger. 


Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
bearbejdning af kildemateriale (ob¬ 
servationsberetninger,forsøgsresultater, 
bøger m.m.), samt at udbrede kend¬ 
skabet til emnet ved publikationer, 
foredrag og anden udadvendt 
virksomhed. 

2) Det er SUFOIs opfattelse, at kilde¬ 
materialet udgør et vigtigt grundlag 
for undersøgelser og oplysningsar¬ 
bejde ud fra en seriøs og kritisk syns¬ 
vinkel. 

3) Ved et ufofænomen forstår vi en 
beretning om et himmelfænomen, 
hvis væsentligste kendetegner, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 
Den daglige ledelse varetages af for¬ 
manden og de to næstformænd. Re¬ 
præsentantskabet består af en repræ¬ 
sentant fra hvert af de til enhver tid 
etablerede områder i Skandinavien og 
de nedsatte arbejdsudvalg. 

Daglig ledelse 

Per Andersen (formand), 

Klingseyvej 28, 2720 Vanløse. 

38 71 96 64. v ' 

Toke Haunstrup (næstformand, 
rapportcentral), G.A. Hagemanns 
Kollegium, Kristianiagade 10, 2100 
København 0. 35 26 03 13 + 951. 
Peter Nørgaard (næstformand, 
foredragsafdeling). Skolegade 2,1. tv., 
8600 Silkeborg. 86 80 62 63. 

Øvrige repræsentantskab 

Lars H. Andersen (informations¬ 
medarbejder), Herningvej 11B, 1., 
6950 Ringkøbing. 30 95 39 06. 
Jørgen Bengtvig (arkivar), 
Galgebakken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 
9210 Aalborg SØ. 98 14 70 97. 

Karin Frost, Mariehøj 244, 

2990 Nivå. 

Jan Hansen (medlemsarkiv), 
Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 

4100 Ringsted. 

Ole Henningsen, Duegård, Højrebyvej 
59, 4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-N YTs læsere i Norge. 
55 28 01 26. 

Henrik Klinge Pedersen, Købmager- 
gade 59, 1., 1150 København K. 

Brian E. Møller, Skanderupvej 185, 
8260 Viby. 20 14 02 42. 

Bo Nielsen, Kunnerupvej 21, Kolt, 
8361 Hasselager. 8628 31 91. 

Inge H. Svane, Mejlbyvej 610 D, 
Hårup, 8530 Hjortshøj. 86 99 92 39. 
Lars Thomas (konsulent). Ægirsgade 
49, 3.th., 2200 København N. 

35 83 84 81. 


Undersøgelsen spurgte et stort antal 
tilfældigt udvalgte danskere om de¬ 
res kendskab til ufoer, SUFOI, kend¬ 
te himmelfænomener osv. En række 
af resultaterne skuffede, som fx folks 
kendskab til kendte himmelfæno¬ 
mener (mere herom i næste UFO- 
Nyt). Andre resultater overraskede. 
Specielt er vi glade for, at så mange 
kender SUFOI - helt præcist svarede 
31 % af de spurgte, at de godt ken¬ 
der foreningen. 

Samtidig blev det klart, at kend¬ 
skabet til SUFOI passer meget godt 
med vore aktiviteter og den omtale, 
SUFOI ofte får i medierne. Ifølge 
den "almindelige dansker" er for¬ 
eningens aktiviteter først og frem¬ 
mest rapportarbejde og udgivelse af 
et tidsskrift. Herefter følger med¬ 
lemsmøder, forskning og kongres¬ 
ser. Dette billede er faktisk meget 
præcist. 

Nu er vi jo ikke kommet sovende 
til dette kendskab. Dels har vi haft 
en løbende kontakt til medierne i 
Danmark igennem mange år - som 
bekendt fejrer vi netop i år vores 40 
års jubilæum. Dels har vi med mel¬ 
lemrum fået ekstra stor omtale gen¬ 
nem det store medieudbud, der er i 
Danmark. 

På fineste vis blev dette illustre¬ 
ret i forbindelse med SUFOI's åbne 
arrangement i Vanløse Beboerhus 
den 27. maj. Ved denne lejlighed 
satte SUFOI ny medierekord med et 
indslag i både TV2 Nyhederne og 
DR TV-avisen samme aften. Der var 
tilsammen langt mere en 1 mio. se¬ 
ere til disse to indslag alene! 


Hertil kommer indslag i DR P3 
samme morgen og efterfølgende 
omtale i Politiken, Berlingske Ti¬ 
dende og andre medier. Inden for 
samme uge deltog SUFOI i ikke 
mindre end 4 tv-udsendelser, 2 ra¬ 
dioudsendelser og utallige artikler i 
den skrevne presse! 

Det er med andre ord gennem 
målbevidst mediearbejde, at SUFOI 
er ved at nå et af sine mål: At være 
kendt som Danmarks seriøse ufo¬ 
forening blandt den brede befolk¬ 
ning. 

Med de 31 procents kendskab er 
SUFOI allerede langt foran de fle¬ 
ste ufo-foreninger i verden. Jeg tør 
godt påstå, at der næppe er andre af 
verdens ufo-foreninger, der procen¬ 
tuelt er mere kendt i deres hjemland 
end SUFOI er i Danmark. 

Det får os dog ikke til at hvile på 
laurbærrene - vi vil også gøre os 
kendt blandt de resterende 69% af 
befolkningen! □ 



AF PER 
ANDERSEN 

Observationer 


AF OLE 

HENNINGSEN 



i 


Polarforskeren 
Monica 
Kristensen 
(Foto: Monica 
Kristensen) 


Ufo filmet over 
Svalbard 


Den kendte norske polarforsker Monica Kristensen observerede for 20 år siden 
et ufo-fænomen under sit ophold på Norsk Polarinstituts forskningsstation på 
Svalbard-ogruppen i Polarområdet. Fænomenet blev registreret af et All-Sky- 
kamera, men billedet er aldrig offentliggjort. 


"Hvis der er noget, vi overvintrende 
virkelig ikke vil, så er det at dumme 
os overfor de øvrige. Jeg ved derfor 
ikke rigtigt, hvad jeg skal gøre, da jeg 
en frostklar vinteraften observerer et 
UFO over Kongsbræen." 

Sådan indleder den kendte norske 
polarforsker Monica Kristensen beret¬ 
ningen om sin observation af et lysen¬ 
de fænomen over en af Norges yder¬ 
ste nordlige forposter i bogen "Det 
magiske landet: fortellinger om Sval¬ 
bard". 

Det er vor gode ufo-kollega, Ole 
Jonny Brænne, derefter henvisning fra 
et af foreningens medlemmer har bragt 
Monica Kristensens beretning frem 
for et større ufo-publikum i UFO- 
Norges tidsskrift "UFO". 

90 grader Syd ekspeditionen 


Den 47-årige Monica Kristensen blev 
kendt verden over, da hun i 1986/87 
ledede en lille ekspedition med tre 
engelske og danske deltagere til Syd¬ 
polen i Roald Amundsens fodspor. 
Med hundeslæder forsøgte man for¬ 



gæves at nå frem til polen, men måtte 
opgive 450 km fra målet. I 1990/91 
lykkedes denne udfordring dog for en 
ny norsk ekspedition med hundeslæ¬ 
der. Efter at have nået Sydpolen fort¬ 
satte tre af ekspeditionsdeltagerne på 
ski fra polområdet og tilbage til ky¬ 
sten. 

Monica Kristensen er født i Torsby 
i Sverige og voksede med svensk-nor¬ 
ske forældre op i Kongsvinger i Nor¬ 
ge. Hun er universitetsuddannet i teo¬ 
retisk plasmafysik, matematik, fysik 
og astrofysik og har endvidere en dok¬ 
torgrad i glaciologi. 

Den kvindelige polarforsker har 
deltaget i 11 ekspeditioner til pol- 
områderne, hvoraf hun har ledet de 
otte. Desuden har Monica Kristensen 
skrevet adskillige bøger om sine eks¬ 
peditioner og forskning i polarom¬ 
råderne. En af bøgerne er udkommet 
på dansk. I 1989 blev hun som den 
første kvinde i 50 år tildelt den for¬ 
nemme guldmedalje "Founders 
Medal" af Royal Geographical So¬ 
ciety i London. Desuden blev hun året 
efter kåret som Årets Kvinde i Norge. 

Observation fra forskningsstation 


Monica Kristensens ufo-observation 
fandt sted under hendes ophold på 
Norsk Polarinstituts forskningsstation 
på Svalbard nord for Norge i vinteren 
1976/77 eller 1977/78. Gengivet ef¬ 
ter hendes bog fortæller hun videre 
herom: 

"Jeg er blevet opmærksom på ly¬ 
set fra vinduet i kontoret på forsk¬ 
ningsstationen. Lampen i loftet er 
endnu ikke tændt, da jeg lige er kom¬ 
met ned fra platformen på taget, hvor 
mine instrumenter er placeret. Af og 
til nyder jeg at stå og se ud over byen 
i mørket, en lille glæde til afveksling 
for dagens rutiner. 

Lyset er cirkelrundt og er måske 


nogle meter i diameter. Faktisk ser det 
ud som en lyspære, men uden nogen 
form for mærker eller konturer inde i 
cirklen. 

Ingen helikopter 


- Helikopter? tænker jeg, men ved godt 
at ingen helikopter er ventet. Foruden 
russernes maskiner på Kapp Heer, har 
vi kun de to, som den øverstbefalende 
i Longyearbyen disponerer over. Det 
er derfor ikke svært at holde styr på 
flytrafikken ved vintertide. Desuden er 
lyset ikke fulgt af den karakteristiske 
klaprende lyd fra rotorer. 

Men noget er der, derude over bræ¬ 
en, og genstanden bevæger sig hurtigt. 
Nu ses der også en svag lyskegle fra 
den runde ting, som oplyser isen ne¬ 
denunder. Genstanden svajer frem 
og tilbage over bræen, som om den 
leder efter noget. Ind i mellem står den 
helt stille i luften, måske hundrede 
meter over isen. 

Jeg føler en kuldegysning nedover 
rygraden. Jeg indser, at dette kan jeg 
nok ikke fortælle til nogen. Ingen af 
fyrene vil tro mig. 

Men jeg må ud og se nærmere. Jeg 
tager mine scooterstøvler på og baner 
mig vej udenf or de opplø jede veje ned 
mod strandkanten bag bådehuset ved 
havnekajen. 

Cirkelrund skive af lys 


Min ånde danner en hel glorie af is¬ 
krystaller rundt om mit hoved. Bril¬ 
lerne iser til, og jeg må vente en kort 
stund, inden jeg igen kan se ufoet. 

Men der er den, en cirkelrund skive 
af lys. Som en gadelampe over is¬ 
bræen. Og nu flyver den over fjorden 
mod Ny-Ålesund. 

Det kan ikke være os, det flyvende 

fænomen er interesseret i. Det kugle¬ 
formede lys flyver i en stor bue over 
Brandalspynten og forsvinder over 
Sheteligfjeldet. Det fjerner sig mere 
og mere, og til slut er det væk. 

Ufoet set af anden forsker 


Jeg stamper tilbage mod messen og 
tænker på, hvad jeg skal gøre. Skal jeg 
sige noget alligevel og risikere at 
dumme mig? 

Men det bliver Ole, som tager te¬ 
maet op. 

- Du, Monica, har du været oppe 
og skifte film i All-Sky-kameraet i 
dag? 

- Nej, men Birger har gjort det. 
Hvorfor det? 

-All-Sky-kameraet er et instru¬ 
ment, som er monteret på taget af 
forskningsstationen, og som visuelt 
registrerer nordlys ved at fotografere 
hele vinterhimlen hvert minut. 

- Men jeg så dig oppe på taget her 


i aften. 

- Ja, jeg var en lille tur deroppe. 

- Du, hm, du så ikke noget usæd¬ 
vanligt? 

Jeg ser på Ole. Han ser på mig. Vi 
har set det samme. 

Ingen af de øvrige har observeret 
det kugleformede lys, og de er natur¬ 
ligt nok meget skeptiske. Ole og jeg 
må tåle en del højst tvivlsomme be¬ 
mærkninger. 

- Meget vel, siger Birger til sidst. - 
Det er i hvert fald en historie, som la¬ 
der sig kontrollere. All-Sky-kameraet 
var monteret. Det betyder, at hvis Ole 
og du så et virkeligt lys, så er det regi¬ 
streret på filmen. 

Filmet af All-Sky-kamera 


Et par måneder senere sender Nordlys¬ 
observatoriet filmen op til os igen for 
at vi selv kan køre den i en almindelig 
filmfremviser. Der er noget mærkeligt 
på filmen, siger de. Et lys skærer tværs 


hen over nederste, venstre del af bil¬ 
ledet. De kan ikke se, hvad det er. 
Genstanden er uidentificeret, og den 
har fløjet. Med andre ord har vi afbil¬ 
det et ufo. 

Ole og jeg er glade for bekræftel¬ 
sen. Det vi har set, lader sig afbilde 
på en film. Der kan ske adskillige 
værre ting i polamatten. Vi er mere 
bange for de ting, som ikke kan må¬ 
les eller registreres, alt det som kom¬ 
mer og går uden at efterlade noget 
spor.” 

Ingen kommentarer 


Monica Kristensen er i dag chef for 
Norges Meteorologiske Instituts 
Nord-Norske afdeling i Tromsø. Af¬ 
delingen har ansvaret for vejrmel¬ 
dinger for det store polarområde mel¬ 
lem 65 og 80 grader Nord og mellem 
Grønland og Nova ja Seml ja. Afdelin¬ 
gen har adskillige målestationer i det 
arktiske område, hvor vedvarende og 
nøjagtige vejrmeldinger er grundlaget 
for alle typer af aktiviteter i polar¬ 
området. 

Inden Ole Jonny Brænne skrev sin 
artikel om sagen i det norske tidsskrift 
"UFO”, forsøgte han at komme i kon¬ 
takt med Monica Kristensen for at få 
hendes mere detaljerede kommenta¬ 
rer til sagen, men hidtil uden held. Han 
har i samme anledning også kontak¬ 
tet Nordlysobservatoriet i Tromsø. 
Men heller ikke her har man taget sig 
tid til at besvare Brænnes henven¬ 
delse. SUFOI har netop fået bekræf¬ 
tet, at han stadig ikke i skrivende stund 
har modtaget svar på sine forespørgs¬ 
ler. 

Nordlysobservatoriet hører under 
Instituttet for matematiske og fysiske 
videnskaber på Tromsø Universitet. 

□ 


Kilder: 

Monica Kristensen, 

Det magiske landet: 
fortellinger om Svalbard, 
Oslo, Grøndahl, 1989. 

Ole Jonny Brænne, UFO 
over Svalbard, UFO 3/1996, 
udgivet af UFO-Norge. 

Div. intemetsøgninger bl.a. i 
ODIN - Offentlig 
dokumentasjon og 
informasjon i Norge. 

Den norske Ambassade, 
København 


Det er øerne 
mellem 10 grader 
og 35 grader 
østlig længde og 
74 grader og 81 
grader nordlig 
bredde, der udgør 
Svalbard. De 
største og mest 
kendte øer er 
Vest-Spitsbergen, 
Bjørnøya, 

Nordaus ti andet, 
Barentsøya, 
Edgeøya, Kong 
Karls Land, Prins 
Karls Forland og 
Hopen. 

Svalbard, der 
betyder "landet 
med de kolde 
kyster", blev an¬ 
tagelig besøgt af 
nordmænd alle¬ 
rede i det 12. 
århundrede. 1 dag 
er der intet grund¬ 
lagfor som tid¬ 
ligere at drive 
fangstvirksomhed 
på stedet, da stort 
set alle de dyr, der 
kunne give et vist 
udbytte, efter¬ 
hånden er fredet. 
Efter Første 
Verdenskrig blev 
spørgsmålet om 
Svalbards inter¬ 
nationale status 
behandlet på 
fredskonferencen i 
Versailles. På 
dette tidspunkt 
blev Svalbard 
betragtet som 
ingenmandsland. 
Ved Svalbard- 
trakt aten af 9. 
februar 1920 blev 
Norges suve¬ 
rænitet over ø- 
gruppen aner¬ 
kendt. Dog måtte 
Norge acceptere 
nogle begræns¬ 
ninger, der bl.a. 
gav nogle andre 
lande adgang til 
visse former for 
økonomiske 
aktiviteter, fx 
kulminedrift og 
anden bjerg¬ 
værksdrift, der i 
dag er den væ¬ 
sentligste aktivitet 
på øgruppen i det 
høje nord. 

Der bor ca. 3.000 
på Svalbard - 
heraf er halvdelen 
russere. 

Ufo-bølge 


AF 

WIM VAN 
UTRECHT 


To tegninger fra 
begyndelsen af 
den belgiske 
bølge. 

Tegningerne er 
udført af den 
ene af de to 
gendarmer, som 
så fartøjet over 
Eupen den 29. 
november 1989. 


Den belgiske bølge 
en trekantet affære 


I 1980erne var der meget stille på den europæiske ufo-scene. Stilheden varede 
til den 9. oktober 1989, da det sovjetiske nyhedsbureau TASS søsatte en historie 
om en ufolanding i en park i Voronezh omkring 500 km sydøst for Moskva. 
Ifølge rapporterne steg et par treøjede uhyrer og en mekanisk dværg ud af det 
landede fartøj og skød med et laservåben mod en dreng, der blev usynlig. 
Historien blev trykt i aviser over hele kloden, måske ikke så meget fordi 
redaktørerne tog den bizarre historie som et bevis på fjendtlig aggression, men 
fordi denne ufo-historie blev bragt i Sovjetunionens førende avis, Pravda, som 
et tegn på de sociale og politiske omvæltninger, der skete efter Gorbatsjov 
startede sin perestrojka. 


Beretningen om Voronezh-landingen 
var den første ufo-rapport, som efter 
en lang pause skabte avisoverskrifter i 
Vesteuropa. Langsomt begyndte rap¬ 
porterne at dukke op igen. 

I weekenden den 25. - 26. novem¬ 
ber 1989 kom situationen helt ud af 
kontrol, da indbyggerne i den flamsk¬ 
talende del af Belgien rapporterede om 
en lysende skive, der fløj over deres 
huse. 

Det viste sig senere, at det drejede 
sig om et lysshow ved et diskotek i 
Halen, en lille by i Limbourg-områ- 
det. Ejeren af diskoteket forsøgte at 
fange de unge menneskers opmærk¬ 
somhed med en roterende xenon¬ 
lampe på taget. 

Selv om man fandt en forklaring på 
disse rapporter, fortsatte lysshowet 
med at skabe ufo-beretninger i områ¬ 
det indtil den 16. december, da myn¬ 
dighederne forbød brugen af lampen. 
Det skete, efter det belgiske flyvevå¬ 
ben havde sendt to F-16 jagere op for 
at identificere de "mystiske skiver". 




Trekanterne dukker op 


Fire dage efter de første rapporter fra 
Limbourg, skete der noget blot 70 km 
sydøst for Halen. De skabte en bølge, 
der bredte sig langt ud over Belgiens 
grænser. Den 29. november 1989 
havde to gendarmer fra Eupen i den 
tysktalende del af Belgien deres livs 
oplevelse. Præcis kl. 17.24 så de to 
gendarmer et lys over en mark, mens 
de kørte i patruljevogn fra Eupen til 
Kettenis i Liége-området. 

Da de opdagede, at lyset fløj pa¬ 
rallelt med vejen, skyndte de sig til et 
sted, hvor de ville være lige under 
objektets rute. Da det uidentificerede 
objekt fløj over de overraskede gen¬ 
darmer, stoppede det, vendte og fløj 
bort i den modsatte retning. 

De to mænd så "en fast masse med 
en facon som en trekant". På undersi¬ 
den havde objektet et blændende 
skarpt lys i hvert hjørne. Gendarmerne 
fulgte nu det mærkelige fartøj, som 
fløj tilbage mod Eupen. 1 byen aflagde 
de deres hovedkvarter et kort visit og 
ringede til den nærmeste lufthavn og 
en nærliggende militærbase. De fik at 
vide, at der hverken havde været ci¬ 
vil- eller militær flytrafik i området. 

Kl. 18.15 vendte de to observatø¬ 
rer tilbage til patruljevognen og be¬ 
sluttede at køre til et sted, hvor de 
havde et godt udsyn over den nærlig¬ 
gende Gileppe Sø. Da de nåede frem, 
fik de igen øje på objektet. Det så nu 
ud, som om det svævede lige over 
udsigtståmet ved søen. 

I et af de første interview sagde en 
af observatørerne, at de "havde en 


uklar fornemmelse af, at der af og til 
skød lys ud til siderne" (1). 1 et senere 
interview er observatørerne citeret for 
at have beskrevet det sete som "en sta¬ 
tionær, hvid kugle, som gentagne 
gange udsendte to tynde, men klart 
tydelige røde lys i modsatte retninger". 

En senere kilde talte også om "små 
ildkugler", som dukkede op i lysstrå¬ 
lerne, fløj rundt om den hvide kugle 
nogle gange, før de vendte tilbage til 
objektet (2). 

Mens de betragtede dette underlige 
objekt, kom der en serie lys fra nogle 
nærliggende træer. Bag disse lys kun¬ 
ne gendarmerne se en mørk, grønlig 
trekantet silhuet, som steg op i luften 
og foretog en brat drejning. Under 
denne manøvre kunne de se en over¬ 
bygning med oplyste vinduer "ligesom 
en jernbanevogn". Objektet forsvandt 
præcist kl. 20.39. 

Under observationen, som varede 
tre timer, var observatørerne hele ti¬ 
den i kontakt med deres hovedkvarter 
i Eupen. Til deres lettelse fortalte en 
af de overordnede, at han også havde 
set objektet. Det samme havde patrul¬ 
jer andre steder i nærheden. 

En kollega, som kørte på patrulje 
nordvest for Eupen bekræftede, at han 
ikke blot havde set et objekt med tre 
blændende hvide lys og et blinkende 
rødt lys, men at han også havde be¬ 
mærket "noget, der roterede som en 
turbine bag fartøjet". 

Der blev i alt indsamlet omkring 
150 øjenvidneberetninger fra denne 
nat, og andre observatører nævnte en 
lyd, der mindede om lyden fra en ven¬ 
tilator (3). 

Rapportoptagere med stor erfaring 
i at tolke ufo-rapporter fremhæver, at 
beskriveleme lyder som ultralette fly 
eller små luftskibe. De gør også op¬ 
mærksom på, at de tre hvide lys og 
det blinkende røde lys er standardlys 
på fly. I det tidsrum, hvor observatio¬ 
nen fandt sted, så flere uafhængige 
observatører et ovalt eller cigarformet 
objekt flyve langsomt over egnen syd 
for Gileppe Søen. Disse observatio¬ 
ner foregik ved højlys dag. 

Det er muligt, at det uidentificerede 
objekt, som krydsede himlen ved 
Eupen, efter mørket faldt på, faktisk 
var et lille luftskib. Men at det blev 
beskrevet som en trekant, skyldes nok 
lysenes placering. 

I 1996 gjorde den uafhængige for¬ 
sker Paul Vanbrabant opmærksom på, 
at Venus om aftenen den 29. novem¬ 
ber var i samme område på himlen 
som "den stationære, hvide lyskugle", 
der blev set over udsigtståmet ved 
Gileppe Søen (4). Det er helt korrekt, 
at Venus havde nået sit maksimum den 
dag og stod kun seks grader over ho¬ 
risonten. Planetens højde over hori¬ 
sonten passer også med det formodede 
ufo, hvis man accepterer en fejlmar¬ 
gin på maksimum 15 grader, dvs. den 
del af himlen der kan dækkes af hån¬ 
den med udstrakt arm. Himlen var 
meget klar den aften, og observa¬ 
tørerne har ikke nævnt, at de har set et 
andet lys i nærheden af ufoet. Alt dette 
tyder på, at Venus udløste denne del 
af observationen. 

Den "uklare fornemmelse af lys¬ 
stråler, som skød ud fra siderne", kan 
skyldes de kendte effekter, som optræ¬ 
der, når lyskilder ses nær horisonten. 
Hvis Venus-forklaringen er korrekt, 
betyder det, at der kun var ét uidenti¬ 
ficeret objekt i luften den aften. 

SOBEPS kommer ind i billedet 


Den næste dag var historien om "Eu¬ 
pen trekanten" tophistorien hos for¬ 
skellige belgiske tv-stationer. Den 1. 
december tog Michel Bougard, for¬ 
mand for SOBEPS, til Eupen for at 
interviewe de to vigtigste observatø¬ 
rer. Kort efter fulgte andre forskere, 
de fleste fra SOBEPS, i Bougards fod¬ 
spor. 

I deres forsøg på at finde andre ob¬ 
servatører slog en gruppe fra SOBEPS 
sig ned ikke blot hos det lokale pres¬ 
sebureau, men gik fra dør til dør og 
spurgte folk, om de havde set noget 
usædvanligt på himlen de seneste 
dage. Et prisværdigt.arbejde, der dog 
havde den ulempe, at det var begyn¬ 
delsen til en enkelt gruppes monopol 
på de begivenheder, der fulgte. 

Natten den 11.-12. december 1989 
var en anden bemærkelsesværdig nat 


for de belgiske ufologer. Den nat så 
adskillige mennesker i og omkring 
byerne Liége og Namur en underlig 
oplyst tingest sejle over deres huse. 
Denne observation fik en mærkelig af¬ 
slutning. 

Kort efter kl. 02.00 blev en mand i 
Jupille-sur Meuse vækket af en dyb, 
vibrerende lyd, og han opdagede et 
ægformet objekt, der så ud til at være 
fløjet ind i en rødgran. 

Objektet havde tre klare lys på un¬ 
dersiden og noget, derlignede et side¬ 
ror i bagenden. Det tog kun tingesten 
få sekunder at komme fri, flyve hen 
mod observatøren og over hans hus, 
før den endelig forsvandt i det fjerne. 


Umiddelbart efter kom der en lysstråle 
fra husene mod observatøren. 

Dagen efter undersøgte både jour¬ 
nalister og gendarmer området. Ifølge 
observatøren var der også en helikop¬ 
ter med i undersøgelsen. Beskrivelsen 
af det ukendte objekt tyder på, at et 
motoriseret luftskib var i vanskelig¬ 
heder den nat. Lysstrålen kunne være 
et søgelys, muligvis fra en på jorden 
der assisterede fartøjet. Desværre tog 
ingen ansvaret for flyvningen. 

I takt med at ufo-rapporteme væl¬ 
tede ind gennem mere end halvandet 
år, steg SOBEPS' popularitet. Inter¬ 
view med SOBEPS' medlemmer blev 
trykt i næsten alle Belgiens aviser og 



Antal belgiske 
observationer i 
tidsrummet 
1.9.89- 1.12.93. 


C3T 


/ perioden 14.- 
17. april 1990 
stod et Hawker 
Siddeley (øverst) 
og et Britt an 
Norman re¬ 
kognosceringsfly 
stand-by til at gå 
på vingerne, når 
SOBEPS 
ønskede det. 
Kodenavnet for 
dette historiske 
samarbejde 
mellem SOBEPS 
og det belgiske 
flyvevåben var 
"Operation 
Identifikation 
OVN1". 

(Fotos: 

SOBEPS) 

Den 22. januar 
1990 besøgte 
ledende folk fra 
SOBEPS en af 
flyvevåbnets 
radarinstal lat ioner. 
Dette blev 
indledningen til 
et historisk 
samarbejde. 
(Foto: SOBEPS) 


Den 9. april 
1990 afholdt 
SOBEPSen 
pressekonference, 
hvor man gjorde 
status over 
observationerne 
og annoncerede 
"Operation 
Identifikation 
OVN/". 

(Foto: SOBEPS) 


Myndighederne 
fastslog, at det 
ikke var E-117A 
Nighthawk-Jly 
fra de ameri¬ 
kanske NATO- 
styrker der 
legede ufoer 
over Belgien. 
(Foto: LISAF) 



magasiner, og ufoer var et dagligt 
emne i talk-shows i både radio og tv. 
SOBEPS' adresse og telefonnummer 
fulgte med interviewene, hvis læserne, 
lytterne eller seerne havde lyst til at 
rapportere en personlig ufo-oplevelse. 

I løbet af to år, indsamlede 
SOBEPS omkring 2.000 øjenvidne- 
beretninger, heraf er mange båndede 
telefoninterview. 1 året forud for ufo¬ 
bølgen kæmpede SOBEPS for at over¬ 
leve. I løbet at få dage var der pustet 
lyt liv i organisationen, og mange fri¬ 
villige var klar til at drage i marken 
og indsamle så mange rapporter som 
muligt. 

Hvor mærkeligt det end lyder, så 
lykkedes det SOBEPS at indsamle 
observationsskemaer fra omkring 450 
forskellige sager. De fleste af sagerne 
er omtalt i SOBEPS' tidsskrift og i to 
bøger, begge murstensromaner på 
omkring 500 sider. 

Skeptikere påpeger, at de nye og 
uøvede rapportoptageres arbejde har 
resulteret i dårligt dokumenterede rap¬ 
porter, der ikke kan bruges i en viden¬ 
skabelig undersøgelse. Et andet kritik¬ 
punkt er, at SOBEPS havde en forkær¬ 
lighed for at betragte ufoer som ikke- 
jordiske. 

Når man har kendskab til det, som 
de ledende medlemmer af SOBEPS 
tidligere har skrevet, må man nok give 


kritikerne ret. Det er dog en kendsger¬ 
ning, at denne velorganiserede gruppe 
med det flotte kontor i landets hoved¬ 
stad havde held til at skabe respekt om 
sit arbejde både blandt ufologer og 
ikke-ufologer, inklusive det belgiske 
flyvevåben. 

I ufo-bølgens første uger blev det 
belgiske flyvevåben oversvømmet af 
telefonopringninger, og det blev be¬ 
sluttet, at SOBEPS var bedre egnet til 
at tackle lige netop den situation. Dette 
markerede begyndelsen på et tæt sam¬ 
arbejde, som toppede i påsken 1990. 

1 den forlængede weekend den 14. 


- 17. april 1990 stod et Hawker Sid- 
deley og et Brittan Norman rekogno¬ 
sceringsfly standby til at gå på vin¬ 
gerne, når SOBEPS ønskede det. 
Kodenavnet for dette historiske sam¬ 
arbejde var "Operation Identifikation 
OVN I". Mange militærpersoner, civi¬ 
le, forskere og journalister deltog i sam¬ 
arbejdet. Der manglede kun ufoerne. 

Generalmajor de Brouwer fortalte 
for nylig i et interview, at det ærgrede 
ham, at det belgiske flyvevåben aldrig 
fik et politisk mandat eller officielle 
instrukser om at foretage en dybdegå¬ 
ende undersøgelse af de belgiske rap¬ 
porter. Det betød, at flyvevåbenets 
personale måtte beskæftige sig med 
sagen parallelt med opgaverne i de 
fyldte kalendere. Generalmajoren for¬ 
talte, at det belgiske flyvevåben ikke 
har en speciel enhed til undersøgelse 
af ufo-rapporter. 

I marts 1991 var der en sidste og 
voldsom stigning i antallet af rappor¬ 
ter. Så blev observationerne sjældne, 
når man ser bort fra diskotekernes lys¬ 
show, som narrer mange over hele 
Europa. 

Politiske og socio-kulturelle 
aspekter 


Som følge af et spørgsmål til parla¬ 
mentet kom den daværende forsvars¬ 
minister Guy Coeme den 21. decem¬ 
ber 1989 med en erklæring om det sti¬ 
gende antal ufo-rapporter fra Liége- 
området. Idet han tog hensyn til en 
eventuel militær forklaring, fastslog 
ministeren, at hæren ikke havde den 
fjerneste ide om, hvad ufoerne var, 
men at: 

• de ikke var AWACS-fly, da de 
skulle kontakte flyvekontrollen, når de 
fløj over Belgien 

• de ikke var F-117A fly, hvilket er 
bekræftet af generalstaben i det ame¬ 
rikanske flyvevåben 

• de ikke var fjernstyrede militær¬ 
fly, for de var ikke i brug den pågæl- 

dende weekend 

• de ikke var ultralette motordrevne 
fly, for de udsender en anden og spe¬ 
ciel lyd (sic) (7). 

Normalt tager ufologer ikke offi¬ 
cielle erklæringer ret seriøst. Denne 
gang var det anderledes. I stedet for 
ufologeme var det skeptikerne, der 
råbte "mørklægning", da de mistænkte 
flyvevåbenet for at skjule sandheden 
og bruge uf oer i et f orsøg på at trække 
opmærksomheden bort fra en slags 
eksperimentalfly, sandsynligvis af am¬ 
erikansk oprindelse. 

Ufo-forskere og skeptikere gen- 
nempløjede luftfartstidsskrifter for at 
finde de seneste nyheder om mørke¬ 
lagte projekter som Black Manta, 
Avenger, Aurora, Senior Citizen og 
LoFlyte. Det, de fleste skeptikere 
glemte, var, at de fleste af disse ufat¬ 
telige vidunderfly var overlydsfly ude 
af stand til at svæve lige over jorden, 
som de bedste dokumenterede belgi¬ 
ske rapporter beskrev. Et andet spørgs¬ 
mål er: Hvorfor skulle sådanne mili¬ 
tære eksperimentalfly flyve over for¬ 
holdsvis tæt befolkede områder og 
skabe opmærksomhed med deres kraf¬ 
tige søgelys? En ting var dog klar: Det 
moderne flydesign slog igennem i be¬ 
skrivelserne af ufoerne. 

Som følge af den belgiske bølges 
omfang blev ufoerne taget seriøst på 
højeste plan. I perioden 1991-1993 var 
mulighederne for at etablere et euro¬ 
pæisk center for uf o-rapporter på dags¬ 
ordenen ved ikke mindre end ti mø¬ 
der i Europa-Parlamentet. Planerne 
om et fælles ufo-center kom fra den 
belgiske vicepremierminister Elio Di 
Rupo (se også UFO-NYT 2/94, side 
16-17). 

Mens Di Rupo endnu var medlem 
af Europa-Parlamentet, var han ble¬ 
vet imponeret over de belgiske obser¬ 
vationer og en fransk observation, der 
fandt sted den 5. november 1990. Den 
viste sig dog senere at være en russisk 
satellit, der brændte op i atmosfæren. 

Som videnskabsmand ønskede Di 
Rupo klare og tydelige svar. Til sidst 
ødelagde englænderne, som altid har 
været skeptiske over for det europæi¬ 
ske samarbejde, mange ufologers 
drøm og slog fast, at samfundets penge 
kunne bruges på meget bedre ting. 

Hverken militæret eller politikerne 
havde den fjerneste anelse om, hvad 
der skete, men der kom dog lidt hjælp 
fra videnskabelige kredse. Nogle vejr¬ 
profeter forsøgte at berolige folk med, 
at der var tale om et inversionslag 
(luftlag i atmosfæren, som har en hø¬ 
jere temperatur end de underliggende 
lag) og bioluminescense (udsendelse 
af synligt lys fra levende organismer 
fx sankthansorm og visse arter af fure¬ 
alger, morild). 


Fantasien havde frit løb, og der gik 
ikke lang tid, før alle lys på himlen fik 
betegnelsen ufo. Det betød, at de fle¬ 
ste ufo-rapporter let kunne forklares 
som fly, helikoptere, klare stjerner og 
planeter. 

Der kom også ufo-rapporter fra na¬ 
bolandene, men størstedelen af rap¬ 
porterne kom fra et område, der var 
200 km langt og 100 km bredt. Når 
man ser bort fra den første serie rap¬ 
porter, som kom fra den flamsk- og 
tysktalende del i den østlige del af lan¬ 
det, kom næsten alle de øvrige rap¬ 
porter fra steder, der ligger syd for den 
grænse, som deler Belgien i en syd¬ 
lig, fransktalende del, Wallonia, og en 
nordlig flamsktalende del, Flandern. 

Når man plotter observationerne 
ind på et kort, kan man se, at bølgen 
startede i den østlige del af landet. Så 
rullede den til Liége og til sidst til Bru¬ 
xelles, samme by hvor SOBEPS har 
sit hovedkvarter. Disse omstændig¬ 
heder ser ud til at illustrere, at kultu¬ 
relle faktorer og ufo-forskemes bopæl 
har stor indflydelse på rapporterings¬ 
processen. 

Bølgen varede i 16 måneder, men 
det tog kun to uger at svinge fra de 
gammeldags håndgribelige flyvende 
tallerkner til en ny type ufoer, som 
pludselig dukker op om natten og lig¬ 
ner en mørk, kantet genstand med ad¬ 
skillige klare lys. 

Nogle gange er fænomenet ledsa¬ 
get af et væld af pompøse, lysende 
"specialeffekter". Trekantede og boo¬ 
merang-formede ufoer er af og til duk¬ 
ket op i rapporterne, men de domine¬ 
rede først den internationale ufo-scene 
sidst i 1980erne. Enhver, der nu om 
dage påstår at have set en metalagtig 
skive med en kuppel, risikerer at få 
selv ufologer til at løfte øjenbrynene. 
Der skal noget i stil med den giganti¬ 
ske diskos fra "Independence Day" til 
at skabe troværdighed. 

Det er helt klart, at det ikke kun er 
ufologeme, men også pressen og lan¬ 
dets kulturelle struktur, der har spillet 
en vigtig rolle i bølgens udvikling. 
Men hvad med de tilfælde, hvor du¬ 
sinvis af uafhængige observatører har 
set noget usædvanligt på himlen på 
samme tidspunkt og samme sted? Kan 
det forklares som et socio-kulturelt 
fænomen? Derfor er det nu på tide at 
se på de fysiske beviser. 

Observationer på radar 


Den 11. juli 1990 holdt generalløjtnant 
Wilfried de Brouwer (senere forfrem¬ 
met til generalmajor) en bemærkelses¬ 
værdig pressekonference i NATO's 
hovedkvarter i Evere, Bruxelles. Over 
for det store opbud af pressefolk, for¬ 
talte oberstløjtnant de Brouwer, at der 



Generalmajor 
Wilfried de 
Brouwer. 


skete noget højst usædvanligt natten 
mellem den 30.-31. marts 1990. 

Den nat så adskillige gendarmer 
lige syd for Bruxelles et uforklarligt 
lys på himlen. De fleste mente, at ly¬ 
set var stationært. Nogle mente dog, 
at det bevægede sig. På samme tids¬ 
punkt registrerede en radarstation 
nogle mål, der bevægede sig meget 
hurtigt. 

To F-16 jagere blev hurtigt sendt 
op for at identificere lysene. Den ene 
af piloterne skulle affotografere sin 
radar på video, mens den anden skulle 
se efter lyset og filme det. Desværre 
var kameraet ikke indstillet til nat¬ 
optagelse. Af den grund var billedet 
helt sort. Det eneste, man fik ud af 
nattens jagt, var videobåndet af radar¬ 
billedet fra den anden F-16. Ved før¬ 
ste øjekast var dette da også noget 
særligt: Der var ikke mindre end 13 
registreringer af uidentificerede mål. 
Et eller flere objekter havde krydset 
F-16 jagernes kurs. 

Flyvevåbenet udfærdigede en otte- 
siders rapport med tillæg om hændel¬ 
sen. For ufologeme var dette et sik¬ 
kert bevis på, at der virkelig skete no¬ 
get på himlen. For skeptikerne var der 
tale om, at den slags radarbilleder kun 
kunne opstå ved fejlfunktion i com¬ 
puteren, misfortolkning af computer¬ 
data eller afbøjning af radarstrålen (8). 

Skeptikerne påpeger også, at radar- 
ekkoeme ikke svarede til dem, jord- 





Her ses en 
sekvens af 
radarbilledet fra 
den ene F-16 
jager. Ved første 
øjekast viste 
videooptagelserne 
af radaren ikke 
mindre end 13 
registreringer af 
uidentificerede 
mål. Et eller 
flere objekter 
havde 

tilsyneladende 
krydset F-16 
jagerens kurs. 

Dette billede er 
taget tidligt i 
april 1990 afen 
ung mand fra 
Petit-Rechain 
ikke langtfra 
Liége. Det viser 
en sort trekant 
som silhuet mod 
en mørkeblå 
baggrund. Der 
er hvide lys i 
hvert hjørne og 
et fjerde lys 
omgivet afen 
rødlig aura i 
midten. De 
andre lys havde 
også et lille 
stænk af orange. 
Fotografen, der 
arbejder som 
maskinarbejder 
og er medlem af 
en lokal 
fotoklub, tog 
billedet med et 
Praktica BX20 
med et 200 mm 
teleobjektiv og 
et skylight filter. 

(Copyright: G. 
Mossay/SOFAM) 


stationen modtog. Det skal også be¬ 
mærkes, at piloterne ikke så noget 
usædvanligt. De havde heller ikke la¬ 
det sig forstyrre af de drilagtige radar¬ 
ekkoer. Skeptikerne havde ret. Det lys, 
som gendarmerne så, blev identifice¬ 
ret som klare stjerner og planeter, 
mens en militærundersøgelse af radar¬ 
båndene viste, at mindst ét, måske 
endda tre, af ekkoeme skyldtes helt 
sikkert atmosfæriske forstyrrelser, der 
medførte, at genstande på jorden så¬ 
som biler og bygninger på radaren 
kunne fremstå som objekter på him¬ 
len. 

Generalmajor de Brouwer fortry¬ 
der nu, at pressekonferencen fandt 
sted, før alle data var blevet grundigt 
analyseret (6). Han husker, at han til¬ 
lod en fransk journalist at fotografere 
to sekvenser fra radarbåndet. Kort ef¬ 
ter dukkede billederne op i den meget 
populære Paris Match. 

Det fik de fornærmede belgiske 
medier til at udøve så meget pres på 
flyvevåbenet, at det ikke havde noget 
andet valg end at fremlægge en detal¬ 
jeret rapport over, hvad der skete. 

I bølgens indledende fase erklæ¬ 
rede forsvarsminister Guy Coeme, at 
hele sagen skulle behandles med fuld 
åbenhed. Topcheferne i det belgiske 
flyvevåben inklusive oberstløjtnant de 
Brouwer og stabschef general van 
Hecke var enige i dette synspunkt. Det 
var hærens stabschef general Charlier 
til gengæld ikke. For ham var det hele 
blot en gang nonsens. Desuden var han 
bange for, at der ville blive afsløret 
militære hemmeligheder. Normalt er 
svaghederne i et lands radarsystem en 
national hemmelighed og skal af den 
grund holdes hemmeligt. Nu blev 
disse militære hemmeligheder trykt i 
den populære presse og vist på tv. 

Fotografiske beviser 


Man kan godt forstå, hvis SOBEPS' 
medlemmer var ellevilde, da de hørte 
om hændelserne den 30. -31. marts, 
og måske især da de hørte, at en mand 
fra Bruxelles videofilmede den be¬ 
rømte trekant meget tidligt den 31. 
marts, og kun nogle få minutter efter 
F-16 jagerne var vendt tilbage til de¬ 



res base. 

Filmen, som blev vist i mange lan¬ 
des tv, indeholder de velkendte tre 
hvide lys med det centrale røde, blin¬ 
kende lys. Men sandheden er, at denne 
filmsekvens ikke længere er et myste¬ 
rium. Efter at have undersøgt sagen 
nøje er SOBEPS kommet til den kon¬ 
klusion, at manden blot filmede et al¬ 
mindeligt fly, der lagde an til landing 
i Zaventem Lufthavn. Det er senere 
kommet frem, at manden også påstår, 
at han har set ufoer og "rumvæsener" 
adskillige gange, både før og efter han 
optog videoen. 

Dagen efter, den første april, da¬ 
gen hvor alle må narre hinanden, ar¬ 
rangerede SOBEPS adskillige obser¬ 
vationsture, som endte med, at tre for¬ 
skellige grupper var så heldige at se et 
trapezformet objekt med runde hjør¬ 
ner flyve over deres hoveder. Objek¬ 
tet var udstyret med to sæt blændende 
"søgelys" omgivet af mindre lys. På 
undersiden havde det en rød glød. Der 
hørtes kun en summen som fra en jet¬ 
motor. 

Til alt held var SOBEPS' foto¬ 
ekspert blandt de heldige og tog fire 
billeder. Da filmen kom tilbage fra 
fotolaboratoriet, blev stjemekiggeme 
skuffede, for der var kun fire mikro¬ 
skopiske, hvide pletter på det ene af 
billederne. Fotografen havde ellers an¬ 
vendt stativ, et 300 mm teleobjektiv 
og en følsom 1600 ASA film. Han 
havde taget mange perfekte billeder 
af fly ly s, før han fotograferede ufoet. 
Skeptiske forskere påpeger, at lysenes 
placering på det vellykkede fotografi 
minder om to landingslys og vingelys 
på et almindeligt fly. 

Er det muligt, at ufo-eksperter er 
blevet vildledt i et øjebliks ophidselse? 
En af SOBEPS' ledere, som selv var 
blandt observatørerne, indrømmer, at 
"i de dage var vi helt oppe på tæerne 
af bare ophidselse". Deres endelige 
konklusion var ellers, at en infrarød 
stråling fra et ukendt fartøj havde øde¬ 
lagt filmen. 

Som ved alle andre moderne ufo¬ 
bølger blev rapportoptageme belem¬ 
ret med et utal af fotografier, som ikke 
indeholdt andet end et varierende an¬ 
tal hvide lys. De fleste af disse lys vi¬ 
ste sig at være fly lys, klare stjerner og 
planeter. I ét tilfælde blev sollyset, som 
reflekteredes i et fjernt vindue, anset 
for at være et ufo. 

Elektronikken i videokameraer 
snyder også ofte folk. Kameraets auto- 
fokus har svært ved at stille skarpt på 
et lyspunkt med mørk baggrund. Re¬ 
sultatet bliver ofte en gennemsigtig 
vatkugle, som stammer fra refleksio¬ 
ner i kameraets optiske system. 

Kun ét bevis, et dias, var svært at 
forklare. Det var også det eneste bil¬ 


lede, der rent faktisk viste den trekan¬ 
tede genstand. Diaset var taget tidligt 
i april 1990 af en ung mand fra Petit- 
Rechain ikke langt fra Liége. Det vi¬ 
ser en sort trekant som silhuet mod en 
mørkeblå baggrund. Derer hvide lys i 
hvert hjørne og et fjerde lys omgivet 
af en rødlig aura i midten. De andre 
lys havde også et lille stænk af orange. 
Fotografen, der arbejder som maskin¬ 
arbejder og er medlem af en lokal fo¬ 
toklub, tog billedet med et Praktica 
BX20 med et 200 mm teleobjektiv og 
et skylight filter. 

SOBEPS' rapportoptagere er over¬ 
bevidst om billedets ægthed og hen¬ 
viser til de usædvanlige hvide lys. De 
kan bedst beskrives som en tåget sky 
af mindre lys - hver vist som en lille 
bugtet stribe med forskellig retning for 
hver sky. Gruppens videnskabelige 
konsulent mener, at disse store, intense 
lys i virkeligheden er plasma jets, som 
igen er en del af objektets fremdrifts¬ 
system. 

Skeptikere påpeger, at fotografens 
kæreste også så fænomenet, men på¬ 
stod, at hun kun så fire små punktlys. 
Hun mistede hurtigt interessen, men 
kiggede lige op en ekstra gang og så, 
at lysene var forsvundet, mens foto¬ 
grafen påstod, at de tre "lamper" og 
det centrale, røde blinkende lys lang¬ 
somt forsvandt bag naboens hus. Med 
henvisning til pigens forklaring, erklæ¬ 
rer SOBEPS' første rapport, at "der er 
nogle forskelle i forklaringerne på be¬ 
stemte områder" (9). 

Et andet problem med Petit-Re¬ 
chain diaset er, at det ikke indeholder 
detaljer i baggrunden. Så det er umu¬ 
ligt at bestemme objektets størrelse og 
afstanden til det. Noget andet er, at den 
meget vigtige dato mangler, så det er 
heller ikke muligt at fastslå de astro¬ 
nomiske og meteorologiske data. 

Der mangler også oplysninger om 
de øvrige billeder på 36 billeders fil¬ 
men. Vi ved kun, at ufo-billedet er nr. 
35 på filmen, og at der blev taget endnu 
et billede af objektet. Det blev imid¬ 
lertid smidt væk, fordi "der ikke var 
noget på det". Det "gode" billede blev 
gemt i en skuffe, selv om medierne var 
meget opmærksomme på hændelsen 
den 30.-31. marts. Det kom først frem 
i dagens lys, da en journalist havde 
overbevist fotografen om, at det mu¬ 
ligvis indeholdt et meget vigtigt be¬ 
vis. 

Billedet blev undersøgt af forskel¬ 
lige eksperter og forskellige institutio¬ 
ner inklusive Den Kongelige Militær¬ 
skole i Bruxelles. Ingen af disse ana¬ 
lyser kom ind på objektets oprindelse 
eller størrelse. 

Jeg har selv forsøgt at skabe et lig¬ 
nende billede. Det lykkedes let uden 
det store besvær. Alt, hvad der behø- 

ves, er en lille trekant skåret ud af et 
stykke sort pap og limet på et større 
stykke grå-blåt pap. Med en nål blev 
der lavet nogle meget små huller i hjør¬ 
nerne og i midten. Opstillingen blev 
så anbragt foran fire lamper og foto¬ 
graferet. Ved at ryste med det grå-blå 
papstykke får man nogle lysstråler, 
som ligner dem på billedet. 

Den Kongelige Militærskole un¬ 
dersøgte både det ægte billede og min 
efterligning. Der var nogle forskelle, 
som tyder på, at lysene på det origi¬ 
nale billede ikke kommer gennem 
fremstillede huller. Trods utallige for¬ 
slag fra min side vedr. brug af andre 
materialer og teknikker blev der ikke 
lavet yderligere forsøg på efterlignin¬ 
ger. 

Andre fysiske beviser 


De gammeldags ufologer har fortalt, 
at de er overbeviste om, at de belgi¬ 
ske ufoer ikke "er den ægte vare". For 
at understrege deres påstande, påpe¬ 
ger de, at der var meget få rapporter 
om væsener og observationer ved 
dagslys. De samme ufologer er mis¬ 
tænksomme over for manglen på elek¬ 
tromagnetiske eftervirkninger, såsom 
bilmotorer der går i stå, kompasnåle 
der snurrer helt vildt og interferens på 
radio og tv - noget som efter sigende 
er fulgt i kølvandet på andre bølger. 

Den belgiske bølge savnede også 
rapporter om spor i jordoverfladen og 
i vegetationen. Der blev kun registre¬ 
ret fire i perioden 1989-1991. Et år 
senere dukkede den første cirkel i en 
belgisk kornmark op. I ét tilfælde var 
der 12 cirkler, hvor græsset i en mark 
havde en anden farve. Der var dog 
ingen oplysninger om uidentificerede 
objekter eller lys i nærheden af den 
mark, hvor cirklerne blev optaget. De 
lignede hekseringe, som skyldes en 
svamp. 

En anden rapport drejer sig om en 
avisartikel om et krydsformet aftryk i 
en græsmark, men der er ikke andre 
detaljer. 1 de to øvrige tilfælde, taler 
ufo-observatører om et mærkeligt 
spor, men de var de eneste, der så det. 
En af observatørerne hævdede, at spo¬ 
rene stadig var synlige, selv om ingen 
af de forskere og gendarmer, der var i 
kontakt med ham, så noget usædvan¬ 
ligt. 

Status i 1997 


Den belgiske bølge bragte mange hun¬ 
drede fascinerende øjenvidneskildrin¬ 
ger frem i dagens lys, men ikke ét ene¬ 
ste fysisk bevis. Selv de største ufo¬ 
skeptikere må dog indrømme, at de 
rapporter, hvor uafhængige observa¬ 
tører så et "ufo" den samme dag in¬ 


den for et afgrænset tidsrum og om¬ 
råde, ikke kan forklares som naturlige 
fænomener. Særlig tre dage kan frem¬ 
hæves: den 29. november 1989, 11.- 
12. december 1989 og 12. marts 1990. 
Der har også været en del isolerede 
tilfælde med mange detaljer fra tro¬ 
værdige observatører, men ubekræf¬ 
tede af uafhængige vidner og uden 
karaktertræk, der tillod en yderligere 
undersøgelse. 

Det er ret forbavsende, at det tre¬ 
kantede ufo, der i dag ses på mange 
ufo-tidsskrifter og i tv-dokumentar- 
programmer, ikke er særlig alminde¬ 
ligt i rapporterne. I de tilfælde, hvor 
den trekantede genstand er nævnt, 
drejer det sig oftest om natlige obser¬ 
vationer. 

Det, der står tilbage, er beskrivel¬ 
sen af et lavtflyvende, mørkt objekt, 
der er anslået til at svæve højst 150 m 
over jorden, i stand til at skifte kurs 
forholdsvis hurtigt, ikke producerer 
nedadgående luftstrømme, men kun 
en svag summen som fra en motor, 
og bærer de samme lys som et almin¬ 
deligt fly. Trods forespørgsler til mi¬ 
litær og luftfartskredse er der ingen 
oplysninger om et forsøgsfly, beman¬ 
det eller fjernstyret, der passer med 
beskrivelserne. 

De, der søger en jordbunden for¬ 
klaring, støder på følgende to mulig¬ 
heder: et ultralet fly eller en motori¬ 
seret ballon. Ifølge rygter, som cirku¬ 
lerer i luftfartskredse, var en af flyve¬ 
våbenets piloter, der fløj uden tilla¬ 
delse fra sine overordnede i et hjem¬ 
mebygget ultralet fly, årsagen til ob¬ 
servationen den 29. november 1989. 
Rygterne er dog aldrig blevet bekræf¬ 
tet. Da de fleste observatører beskrev 
fænomenet som "gigantisk", kan hy¬ 
potesen om et ultralet fly afvises. 


• * 

# 


Hvad er så mulighederne for, at en 
motoriseret ballon fløj over Belgien? 
Eksisterer der "zeppelinere" med så 
kraftige søgelys? Det gør der, og man¬ 
den, der udlejer dem, lad os kalde ham 
"K", bor i Bruxelles. 

I 1991 foretog en af SOBEPS' 
rapportoptagere, der også er pilot, en 
forespørgsel i luftfartskredse. Det førte 
ham til K, der indrømmede, at hans 
tingester rent faktisk havde været an¬ 
svarlige for de fleste observationer. 
Generalmajor de Brouwer fik at vide, 
at K endda havde kontaktet flyvevå¬ 
benet for at give dem forklaringen på 
de belgiske ufoer for en masse penge 
(1 mio. dollars har været nævnt). Be¬ 
viset lå i en konvolut i form af datoer 
og steder for de enkelte ballonflyv¬ 
ninger. 

Hvordan ser et sådan fartøj ud? K's 
balloner er fjernstyrede, udstyret med 
motor, søgelys og/eller videokamera¬ 
er. Disse fjernstyrede fartøjer bliver 
udlejet i reklameøjemed til koncerter 
og lignende. De kan også bruges til at 
lave videooptagelser fra luften af for¬ 
skellige større, indendørs arrangemen¬ 
ter. Brochurer fra K viser fotografier 
af klassiske cigarformede luftskibe ud¬ 
styret med videokameraer og små 
runde balloner med tre søgelys. Et af 



Her ses Wim van 
Utrechts forsøg 
på at skabe et 
billede magen til 
Petit-Rechain 
billedet. Det 
lykkedes let 
med en lille 
trekant skåret ud 
af et stykke sort 
pap og limet på 
et større stykke 
grå-blåt pap. 
Med en nål blev 
der lavet nogle 
meget små 
huller i 
hjørnerne og i 
midten. 
Opstillingen 
blev så anbragt 
foran fire 
lamper og 
fotograferet. 
(Foto: Wim van 
Utrecht) 


Cg 3 


Lille luftballon 
udstyret med tre 
projektører. 
Billedet er fra 
K's brochure. 

Ufo-bølge 


K's fartøjer ligner en traditionel "zep¬ 
peliner" med en fremviser og et film¬ 
lærred monteret på skroget, hvilket 
svarer til de utallige beretninger om 
et gigantisk firkantet objekt, der sej¬ 
lede hen over himlen i meget lav 
højde. 

Alt dette gør K til en god kandidat 
som årsag til den belgiske ufo-bølge. 
Det var dog ikke muligt at finde det 
endelige bevis på K's faktiske delta¬ 
gelse. Det værste er dog, at K nu hæv¬ 
der, at hans lettere-end-luft-f artø jer 
aldrig har fløjet udendørs! 

Sent i 1996 fik den uafhængige 
forsker Jan van Eetvelt og Wim van 
Utrecht mulighed for at udarbejde en 
detaljeret parlamentarisk forespørgsel 
til forsvarsminister Jean-Pol Poncelet. 
I forespørgslen, der var udformet som 
fire separate spørgsmål, fokuserede de 
på de hændelser, hvor militæret angi¬ 
veligt var indblandet. Generalmajor de 
Brouwer, som nu er gået på pension, 
var så venlig at fortælle, hvordan man 
bedst henvendte sig til militæret. 

Den 17. december 1996 blev hen¬ 
vendelsen underskrevet af parlaments¬ 
medlem Jozef van Eetvelt og sendt til 
det belgiske parlament. 

Et skriftligt svar blev modtaget i 
april 1997. Desværre indeholdt det 
ingen informationer, som ikke allerede 
kunne læses i de officielle dokumen¬ 
ter, som flyvevåbnet udsendte til pres¬ 
sen i perioden 1990-91. 

Så det ser ud til, at det endnu en 
ganger de ufo-interesserede, som skal 


løse den gåde, der fascinerede tusin¬ 
der, mensom blev overfladisk behand¬ 
let ikke kun af de belgiske myndighe¬ 
der, men også af videnskabelige 
kredse. □ 

Se annoncen side 22. 


Flyvende mand 
skræmte to 


AF AGNETA 
HALLDÉN 


Ud af lyset kom konturerne af et menneske klædt i hjelm og rumdragt. Han 
sad i en stol og holdt i en styrepind med højre hånd. Stolen svævede fem meter 
over den lille skovvej. Den skarpt lysende figur nærmede sig de to vidner med 
en zigzag-bevægelse hen over vejen. 


Hvis man skal tro Karin Bemtsson i 
Dalama, Sverige, så udspilledes denne 
usandsynlige scene sig i en skov¬ 
lysning ved Nås natten til den 3. maj 
1996. 

Karin og hendes søn, Hans, skulle 
ud og lufte deres fire hunde om afte¬ 
nen den 2. maj. Klokken 19.30 tog de 
bilen og kørte mod skoven. Netop da 
de var standset og steget ud af bilen, 
rev en af hundene sig løs og forsvandt 
ind i skoven. De ledte forgæves efter 


hunden i flere timer. 

Ved midnat fik Karin og Hans øje 
på noget omkring 100 meter borte. De 
troede, at det var et køretøj af en art. 
Det stod på en åben plads ved en ra¬ 
steplads. Det var netop samme sted, 
som Karin aftenen før havde vendt sin 
egen bil. 

Køretøjet lignede en jeep og havde 
tre lygter. To af dem var placeret som 
normalt, mens den tredie var større og 
anbragt i midten i nærheden afjorden. 


Lygterne lyste svagt. 

Karin og Hans syntes nok, at jeepen 
så mærkelig ud, men de gik aldrig frem 
for at kikke nærmere på den. De kørte 
i stedet til et andet sted for at lede ef¬ 
ter den manglende hund. Det var midt 
om natten, og de begyndte at blive uro¬ 
lige for, om et rovdyr havde taget hun¬ 
den. 

Omkringklokkenhalv to vendte de 
tilbage til det første sted. De syntes, at 
de kunne høre hundeglam fra det sted, 

hvor jeepen stadig befandt sig. På om¬ 
kring 75 meters afstand standsede de 
og steg ud. 

I samme øjeblik blussede jeepen op 
med et intensivt neonlignende lys. Det 
var som en lydløs eksplosion. Indtil 
dette tidspunkt er Karins og Hans' ob¬ 
servationer identiske. 

"En kosmonaut" 


Ud af det kraftige lys i en højde af fire 
til fem meter kom en slags stol svæ¬ 
vende med en menneskelignende fi¬ 
gur. Denne holdt i en styrepind med 
højre hånd. Eller det var snarere en 
stav, for den svævede frit i luften. 
Væsenet var klædt i en heldragt og bar 
hjelm. Hele fænomenet lyste. Den 
mærkelige genstand nærmede sig i en 
zigzag-bevægelse tværs over vejen. 

M Men første tanke var - oh, sikken 
avanceret teknologi de må ha" - siger 
Karin. "Jeg troede, at der var tale om 
en kosmonaut, som var i gang med at 
reparere sin rumkapsel". 

Det var dog kun Karin, der så det 
mærkelige væsen. Hans så "bare" et 
kraftigt lys, der kom nærmere. De blev 
begge bange og skyndte sig ind i bi¬ 
len og bakkede hurtigt væk derfra. 
Karin skønner, at væsenet på dette 
tidspunkt var 40 meter væk. 

Hundene i bilen var urolige. De 
stod med snuderne mod vinduet og 
gøede. 

De kørte hjem, men senere på nat¬ 
ten kørte Karin alene tilbage til "jee¬ 
pen". Hun sneg sig nærmere til fods. 
Klokken var nu blevet tre, og det be¬ 
gyndte at blive lyst mellem træerne. 

"Fartøjet var som en omvendt skål 
og rødbrun i farven," siger Karin. Om¬ 
kring 2 meter høj og 2-3 meter bred. 
De tre lygter lyste stadig, men der sås 
ingen væsener på dette tidspunkt. 

Karin stod 50-60 meter fra genstan¬ 
den. Hun turde ikke gå nærmere. Hun 
genoptog sin søgen efter hunden og 
gennemsøgte området. Et par gange 
vendte hun tilbage til "jeepen". 

Måtte gå tilbage 


Den sidste gang, omkring kl. 5.30, 
hørte Karin hundens gøen på afstand. 
Den syntes at komme fra rasteplad¬ 
sen. Hun besluttede at køre bilen frem 
så tæt ved rastepladsen som muligt. 
Men da hun nåede frem, var fartøjet 
væk. Karin vendte bilen og holdt nu 
på præcis det sted, hvor fartøjet havde 
været. 

1 dette øjeblik sank bilen ned i jor¬ 
den. Hjulene blev halvvejs begravet i 
mudder. Rundt om var marken hård 
af frost. Karin blev forbavset, efter¬ 
som hun for nylig havde været på ste¬ 
det og da ikke bemærket, at jorden var 


blød. 

"Det var, som om jorden var op¬ 
varmet på netop dette sted," siger Ka¬ 
rin. 

Karin måtte lade bilen stå tilbage. 
På hjemvejen fandt hun så endelig den 
savnede hund. 

Da sagen blev undersøgt, viste det 
sig, at området havde været lukket for 
al trafik siden den 30. marts. Ved si¬ 
den af sporet fra Karins bil blev der 
ikke fundet spor fra et andet fartøj el¬ 
ler køretøj. 

Vidnet 


Vidnet Karin er ikke ubekendt med 
mystiske fænomener, og hun gør sig 
mange tanker om det ukendte. Hun 
tror ikke, at ufoer drejer sig om uden- 
jordiske. 

"Jeg tror, at det er noget i stil med 
billeder, som kan modtages af tv-ap- 
parater," siger Karin. "Præcis som når 
man fanger en kanal på tv og ser et 
program, bortset fra at man med ufoer 
ikke gør det bevidst. På samme måde 
kan man modtage frekvenser fra døde 
personer. Jeg tror, at ufoer har noget 
at gøre med jordens og markens ener¬ 
gier, ikke rummet, og at væseneme har 
tilknytning til os, selv om vi ikke for¬ 
står hvordan. Ind imellem undrer jeg 
mig over, hvad det egentligt var, vi så," 
siger Karin. "Jo mere jeg tænker over 
det, desto mere overbevist bliver jeg 
om, at det var en kosmonaut fra vores 
egen jord og ikke et ufo." 

Ganske vist er Karins beretning 
fantastisk og nærmest umulig at tro 
på. Men det er også umuligt at se bort 
fra hendes oplevelse. Karin synes at 
være en uddannet, intellektuel og re¬ 
flekterende person med velgennem¬ 
tænkte opfattelser. Hun har en velud¬ 
viklet intuition. Hun er naturmen¬ 
neske, har gode kundskaber i oriente¬ 
ringsløb og er vant til at færdes i natu¬ 
ren. 

Karin er overfølsom over for elek¬ 
tricitet og har oplevet, at det er svært 
at få støtte fra den etablerede viden¬ 
skab til denne allergi. Hun har kæm¬ 
pet for at få el-allergikernes problem 
anerkendt, og hun er aktiv i miljø¬ 
partiet. 

Konklusioner 


Hypotesen om, at der skulle være tale 
om et besøg af væsener fra andre pla¬ 
neter kan ikke udelukkes. Men der er 
tungtvejende argumenter imod denne 
letkøbte forklaring. Det er næppe 
sandsynligt, at væsener som os kon¬ 
stant aflægger besøg på Jorden uden 
at give sig til kende. Ufo-rapporteme 
er alt for hyppige til, at dette kan være 
troværdigt. 



Mange, der beskæftiger sig med 
ufoer, er blevet opmærksom på den 
tilsyneladende sammenhæng, der er 
mellem ufoer og andre mærkelige fæ¬ 
nomener gennem tiderne. Mødet med 
"væsener" har givet stof til legender 
og sagn. Væsener, som også er blevet 
opfattet som materielle. Tidligere blev 
de bare fortolket som nisser, trolde og 
andre naturvæsener. Er det i virkelig¬ 
heden det samme fænomen som nu¬ 
tidens udenjordiske? Er ufoer altså det 
samme fænomen, men tilpasset nuti¬ 
dens teknologi? 

Ufo-konceptet er på vej til at blive 
en levende myte, hvilket fremgår af 
film og andre medier. Bøm og unge 
accepterer i stigende grad flyvende 
tallerkener og udenjordiske som no¬ 
get selvfølgeligt. Ufoer synes at være 
blevet integreret i "det fælles ubevid¬ 
ste", for at citere Jung. □ 

Kilde: 

UFO-Aktuellt, 1996, nr. 4 (i uddrag) 
Oversættelse: Per Andersen 


Note fra oversætteren: 

Nyere forskning af ufo-vidner, 
specielt til nærobservationer, 
viser, at der ofte er tale om in¬ 
telligente personer med mar¬ 
kant intuition og fantasi. De har 
ofte interesser i andre specielle 
fænomener som ESP, og de har 
tit en tro på alternative verde¬ 
ner og teorier. De fleste af disse 
karakteristika synes også at 
passe på Karin. Men hvordan 
denne sammenhæng eventuelt 
giver anledning til observatio¬ 
ner er endnu ikke fuldt belyst. 


Karin 
Bengtsson 
troede først, at 
den flyvende 
mand var en 
kosmonaut. 

Notitser 


Hypnose afvises 


SUFOI har i mange år haft en politik 
om ikke at anvende hypnose som et 
redskab i undersøgelser af ufo-til¬ 
fælde. Dette skyldes bl.a., at vi ikke 
mener, at hypnose er et egnet redskab, 
og at resultaterne er for usikre ved 
anvendelse af denne teknik. 

Nu får SUFOI følgeskab er en an¬ 


den af Europas store ufo-organisatio¬ 
ner, britiske BUFORA. BUFORA an¬ 
fører som årsag til afvisning af hyp¬ 
nose som interviewredskab, at det kan 
være fantasiskabende, upålideligt og 
endda direkte farligt at bruge. 

I en kommentar til afgørelsen næv¬ 
ner BUFORA også, at det er på tide at 


gå tilbage til kilden: nemlig ved vid¬ 
nerne og undersøge dem, for først 
derefter at se på de beretninger, som 
de kommer med. ^ 

Kilde: UFO Times no. 44, januar-fe¬ 
bruar 1997 /pa 


Ny forskning i ufo-psykologi 


Betydningen af ovenstående antagelse 
om at begynde forskningen med ufo- 
vidnerne bliver yderligere bestyrket af 
et helt nyt forskningsprojekt fra den 
britiske psykologistuderende Jayne 
Stamp. 

Ifølge hendes rapport fra marts 
1997 er der en klar sammenhæng mel¬ 
lem troen på ufoer, og hvilke detaljer 
man husker. De ting, man husker fra 


en hændelse, bliver selekteret og æn¬ 
dret, så de passer med den tro, man 
har om emnet. Dette gælder både per¬ 
soner, der tror på ufoer, og personer, 
der ikke tror på ufoer. 

Samtidig ved man, at der er en ty¬ 
delig sammenhæng mellem at have 
observeret ufoer og en tro på ufoer. 
Det betyder med andre ord, at en ufo¬ 
observatør vil have en tendens til at få 


observationens detaljer til at passe med 
et ukendt fænomen snarere end med 
et kendt fænomen. Dette faktum har 
erfarne rapportoptagere vidst i lang tid, 
men nu er det altså også underbygget 
af et uvildigt universitetsstudium. □ 

Kilde: "Beliefs and their effects on 
recall", Jayne Stamp, marts 1991/pa 


Død ufonaut fundet i Israel? 


I december 1996 blev politiet i Is¬ 
rael ringet op af Tziona Damti fra 
Moshar Achihood kibbutzen. Hun 
havde fundet et dødt væsen, som 
hun mente var sprunget ud af et ufo 
aftenen i forvejen. Hun beskrev væ¬ 
senet som 40 cm stort, fire lemmer, 
ingen fingre og omgivet af en klæb¬ 
rig masse. Senere skrumpede væse¬ 
net ind til blot 5 cm. 

Da politiet ankom, fjernede de 
væsenet i en spand, og de mente, at 
der var noget mystisk ved det. Da 
historien endte i pressen, opstod der 
alle typer af rygter, bl.a. at væsenet 
var blevet analyseret, og at det ikke 
var "af denne verden". Det fik i øv¬ 
rigt Uri Geller til at tilbyde fami¬ 
lien 1 mio. dollar for liget! 



Forbavsende nok blev den engel¬ 
ske ufo-organisation BUFORA ind¬ 
draget i sagen, og den fik sendt prø¬ 
ver af væsenet til undersøgelser i 
England. Det viste sig her, at der de¬ 
finitivt var tale om almindeligt, jor¬ 
disk organisk materiale. Man mente 
endda, at der typisk kunne være tale 
om et firben eller en frø. Disse ny¬ 
heder skuffede naturligvis både 
Damti og Uri Geller, der begge hav¬ 
de sæt næsen op efter den store sen¬ 
sation. ^ 


Kilde: 

UFO Times, no. 44, 
januar-februar \991tpa 


Stor interesse for ufo-foredrag 


Foruden at høre 
foredrag kunne 
deltagerne i 
Vanløse også købe 
fra SU FO T s store 
udvalg af ufo¬ 
materialer. 

(Foto: Per 
Andersen) 



Den 27. maj havde SUFOI inviteret 
til en foredragsaften i Vanløse Med¬ 
borgerhus "Lindersvold". Mere end 70 
personer fulgte opfordringen og kom 
for at høre en række spændende fore¬ 
drag, der blev indledt med en gennem¬ 
gang af hele Roswell-sagen. 

Herefter fortalte SUFOI's næstfor¬ 
mand, Toke Haunstrup, om en række 
aktuelle danske videooptagelser af 
ukendte fænomener. 


Efter en pause blev der diskute¬ 
ret, hvorvidt det er en bestemt type 
mennesker, der ser ufoer. Derefter 
blev scenen overladt til Curt Frand¬ 
sen, der selv har haft en spændende 
ufo-oplevelse. Deltagerne var meget 
interesserede i Curt Frandsens spæn¬ 
dende beretning, og det blev et godt 
punktum for en både interessant og 
udfordrende aften i Vanløse, /pa 

□ 


(Foto: Uri Geller's Encounters, no. 7197) 

Roswell - 50 år efter 


Det er nu 50 år siden, at "noget" faldt ned i en mark i New Mexico i USA. Det 
var tidligt i juli 1947, knapt to uger efter at Kenneth Arnold havde startet hele 
debatten om "de flyvende tallerkener". Men historierne om Roswell florerer 
stadig 50 år efter, og der dukker stadig nye oplysninger op i sagen. Vi skal her 
se på den nyeste udvikling i ufologiens mest kontroversielle sag nogen sinde: 
Ufo-styrtet i Roswell. 


Der skulle gå mere end 45 år, før det 
officielle USA reagerede på de mange 
rygter om, at der var faldet et rum¬ 
skib ned i området ved Roswell i 
1947. Det skete, da kongresmedlem¬ 
met Steven Schiff i 1993 bad det ame¬ 
rikanske GAO (å la Rigsrevisionen i 
Danmark) om at undersøge, om papir¬ 
gangen i forbindelse med Roswell- 
sagen var i orden. 

GAO's rapport udkom i 1995, men 
bragte meget lidt nyt for dagen. Blandt 
andet konstaterede man, at det var 
vanskeligt at undersøge sagen, idet 
mange af arkiverne fra slutningen af 
1940eme var blevet destrueret. 

GAO's væsentligste bidrag var 
ikke deres egen rapport, men at de fik 
det amerikanske flyvevåben op på 
mærkerne, idet USAF allerede i 1994 
udgav en rapport med deres egen kon¬ 
klusion. Ifølge flyvevåbenet var det 
en ballon fra det top-hemmelige Pro¬ 
jekt Mogul, der var faldet ned på Fo¬ 
ster-gårdens marker i 1947. 

Her slutter historien imidlertid 
ikke, idet flyvevåbenet her i sommer 
har udgivet endnu en rapport med den 
sigende titel "Roswell-rapporten - sa¬ 
gen afsluttet". Rapporten, der er skre¬ 
vet af oberst Richard Weaver fra det 
amerikanske flyvevåbens efterret¬ 
ningstjeneste, bringer en helt ny teori 
på banen: Menneske-attrapper i form 
af dukker. 

Dukker fra luften 


Siden 1947 har der været vedholdende 
rygter og historier om, at der blev fun¬ 
det mærkeligt udseende væsener i 
nærheden af et forulykket fartøj. Hi¬ 
storier om dette er dukket op fra 
mange forskellige kilder, omend de 
enkelte historier næsten altid har væ¬ 
ret afvigende fra hinanden. 

Nu mener flyvevåbenet, at disse 
vedholdende rygter kan have sit ud¬ 
spring i flyvevåbenets forsøg med 
dukker. Disse plasticdukker blev i 
starten af 1950erne kastet ud fra bal¬ 
loner i stor højde for at teste resulta¬ 


terne af faldskærmsudspring. Der var 
forskellige typer af dukker. Weaver 
mener, at der i flere tilfælde er god 
overensstemmelse mellem dukkernes 
udseende og beretninger om fund af 
"fremmede væsener". 

Ufo-forskerne er dog generelt me¬ 
get skeptiske over for denne teori. De 
mener, at der er følgende huller i 
Weavers spekulationer: 

1) Forsøget med dukkerne skete i star¬ 
ten af 1950erne og ikke i 1947. 

2) Flyvevåbenet har endnu engang 
ændret forklaring, hvilket gør den nye 
teori utroværdig. 


3) Dukkerne ligner ikke beretningerne 
fra Roswell-området om "underlige 
væsener". 

Tidsforskydning er svaret 


Ser man nøje på sagen, er det klart, at 
forbehold 1) og 2) ikke holder. Det for¬ 
holder sig sådan, at alle vidneberet¬ 
ninger om væseneme først begyndte 
at komme frem fra slutningen af 
1970erne. Med andre ord ligger de 
hændelser, som folk forsøger at huske, 
mindst 23 år tilbage i tiden. Det er vel¬ 
kendt, at vidner sagtens kan huske års- 

"Roswell Daily 

sensationelle 
historie den 8. 
juli 1947. Dagen 

ifølge Roswell- 

/ midten ses en af 
de plasticdukker, 
som i 194V blev 
brugt til 

faldskærmsforsøg. 
(Foto: cenap- 
infoline, nr. 60! 
USAF) 


General Roger 
Ramey og 
oberstløjtnant 
T homas Jejferson 
DuBose under 
pressekonferencen 
med resterne af 
en ve jr ballon. 
(Foto: USAF) 



tallet for en begivenhed forkert (må¬ 
ske specielt, når de bliver ihærdigt ud¬ 
spurgt af ufo-forskere, der er opsat på 
at finde vidner til en hændelse i 1947!). 
Prøv selv at tænke på, hvad du kan 
huske fra 1974? 

Punkt 2 passer heller ikke, idet fly¬ 
vevåbenet ikke har ændret forklaring. 
Det mener stadig, at materialet på Fos¬ 
tergården fundet af Mac Brazel, var 
resterne af en Mogul-ballon. Men de 
mener også, at andre af historierne kan 
være uafhængige af denne hændelse, 
både i tid og i sted. Dette åbner mu¬ 
ligheden for, at andre af vidneme har 
set disse testdukker. 

Derimod er punkt 3 et nøglepunkt. 
Passer vidnemes beretninger af "frem¬ 
mede væsener" med disse plastic¬ 
dukker? Weaver mener selvsagt "ja", 
men seriøse ufologer som CUFOS' 
Jerome Clark mener afgjort "nej". 

Ifølge Weaver var dukkerne klædt 
i pilotdragter, og det må undre, hvis 
vidnerne ikke har været i stand til at 
opfatte dette. Tilmed har samtlige vid¬ 
ner berettet, hvordan de fandt både 
væsener og et forulykket fartøj. Det 
forlyder ikke, hvordan Weaver forkla¬ 
rer denne åbenlyse mangel på "fartø¬ 
jer" i sin teori. 

Indtil videre må vi konkludere, at 



den nye dukke-teori mangler yderli¬ 
gere undersøgelser for at blive bedre 
belyst. Dette vil givetvis ske over de 
kommende måneder, og SUFOI ven¬ 
der senere tilbage med nyt i sagen. 

Flyvevåbenet var imidlertid ikke 
ene om at benytte Roswell-sagens 50 
års jubilæum til at fremstød. Den nu 
pensionerede officer, Philip J. Corso, 
udgav her i sommer bogen "Dagen 
efter Roswell" i samarbejde med Wil¬ 
liam J. Bimes. De påstår i bogen, at 
regeringen i al hemmelighed konfiske¬ 
rede et rumskib i 1947, og at kend¬ 
skabet til den fremmede teknologi 
hjalp med at udvikle blandt andet 
laserteknologi, fiberoptik og micro- 
chippen. 

Ufo-kredse er dog rimeligt skepti¬ 
ske over Corsos bog, bl.a. fordi der 
kan gøres ganske godt rede for udvik¬ 
lingen af de nævnte teknologier. Det 
hjælper heller ikke på bogens trovær¬ 
dighed, at senator Strom Thurmond 
blev bedt om at skrive bogens forord 
under angivende af, at det drejede sig 
om Corsos selvbiografi. Nu siger 
Thurmond, at forfatterne direkte har 
vildledt ham. 

Er mangel på bevis et bevis? 


Mens beviserne for et nedstyrtet rum¬ 
skib i New Mexico svinder ind, som 
årene går, kommer der nye indikatio¬ 
ner for dagen, der peger i andre ret¬ 
ninger. Man kan fx spørge sig selv, 
hvilke konsekvenser det ville have 
fået, hvis flyvevåbenet og den ameri¬ 
kanske regering virkelig fik fingrene 
i et fremmed rumskib i 1947. Hvis 
disse konsekvenser ikke kan doku¬ 
menteres, er det en kraftig indikation 
af, at det så nok heller ikke er sket. 

Roswell-tilhængeme er skeptiske 
overfor en afvisning afhændelsen ud 
fra "mangel på bevis". Sådan kan man 
slet ikke argumentere, siger de. Det er 
da også rigtigt, at "mangel på bevis" 
aldrig kan blive et endegyldigt bevis 
på det modsatte, men faktum er, at det 
er en god indikator. 

Et sådant "mangel på bevis" frem¬ 
kom netop her i sommer. Det var nogle 
hidtil hemmelige regeringsdokumen¬ 
ter, som befolkningen nu for første 
gang har fået lejlighed til at læse tak¬ 
ket være den amerikanske lov om of¬ 
fentlighed i forvaltningen. 

Blandt dokumenterne er et brev fra 
oberst Howard McCoy, der var chef 
for gruppen T-2 under flyvevåbenets 
materielle efterretningstjeneste ved 
Wright-Patterson basen i Ohio. Sam¬ 
tidig var han chef for "Projekt Sign", 
en gruppe nedsat af flyvevåbenet til 
at se på ufo-spørgsmålet. 

Den 8. november 1948 - næsten 
halvandet år efter Roswell- hændel¬ 


sen - skrev Albert B. Deyarmond på 
vegne af McCoy det omtalte brev til 
general Cabell som svar på en fore¬ 
spørgsel om ufoer. I brevet redegør 
McCoy bl.a. forProjekt Signs under¬ 
søgelser, samt at han mener, der sta¬ 
dig findes uopklarede sager, og at mu¬ 
ligheden for besøg fra rummet ikke er 
udelukket. 

Men hvad der i forbindelse med 
Roswell er mere interessant er Mc- 
Coys udtalelser, at "konkrete beviser 
for en sådan mulighed [for rumskibe] 
mangler fuldstændigt", og at "beskaf¬ 
fenheden af disse objekter kan ikke 
fastslås, indtil man får adgang til fysi¬ 
ske beviser, såsom et nedstyrtet ob¬ 
jekt". 

Hvad vidste McCoy? 


McCoy siger altså til sin general: Der 
er ikke styrtet noget rumskib ned (og 
altså heller ikke ved Roswell). Dette 
efterlader kun tre muligheder: (1) der 
styrtede virkelig ikke et rumskib ned i 
Roswell, (2) McCoy vidste ikke, at der 
var styrtet et rumskib ned, eller (3) 
McCoy vidste det, men holdt det hem¬ 
meligt for Projekt Sign gruppen. 

Det kan ikke udelukkes, at McCoy 
ikke vidste, at der var styrtet et rum¬ 
skib ned i Roswell (mulighed 2). Men 
det er ikke særligt sandsynligt. T-2 
gruppen, som han var chef for, havde 
netop til formål på hele flyvevåbenets 
vegne at undersøge nye teknologier 
(blandt andet fjendens) for at sikre sig, 
at USA ikke sakkede bagud. 

Det er næsten umuligt at forestille 
sig, at T-2 gruppen ikke ville blive in¬ 
volveret, hvis flyvevåbenet fik fat i 
noget så afgørende som et fremmed 
rumskib. Michael Swords forsøger 
ganske vist i en artikel i det respekte¬ 
rede "International UFO Reporter" at 
argumentere for, at det snarere ville 
være gruppen T-3 (Forskning og Ud¬ 
vikling), der ville blive involveret. 
Heller ikke dette argument er dog sær¬ 
ligt troværdigt, for hvorfor var flyve¬ 
våbenets eget ufo-projekt (Sign) så 
henlagt under T-2? 

Alternativt kunne det være, at 
McCoy faktisk kendte til den påstå¬ 
ede Roswell-nedstyrtning, men ikke i 
denne sammenhæng kunne nævne det 
(mulighed 3). Denne mulighed bliver 
dog gennemhullet af et møde i det 
amerikanske flyvevåbens "Scientific 
Advisory Board", altså det videnska¬ 
belige rådgivningsorgan. Mødet fandt 
sted allerede den 17.-18. marts 1948, 
og ogsåved dette møde redegjorde 
McCoy for det nuværende kendskab 
til ufoerne. Han sagde ifølge det netop 
frigivne referat: 

"Vi har et nyt projekt - Projekt Sign 
- som I måske bliver forbavsede over 

at høre er affødt af den såkaldte 
massehysteri sidste sommer, hvor vi 
havde de mange beretninger om ufoer 
eller diske. Man må ikke grine af 
dette. Vi har over 300 rapporter, som 
ikke er blevet offentliggjort...Vi for¬ 
søger at få fat i hver eneste rapport. 
Jeg kan slet ikke betone nok, hvor 
meget vi ville give for, at et af disse 
objekter ville styrte ned, så vi kan 
undersøge det!" 

Også her giver McCoy indtryk af, 
at der ikke er styrtet et ufo ned - altså 
som tidligere. Men det interessante, 
er formuleringen af den sidste sæt¬ 
ning, der er meget personlig og følel¬ 
sesladet. Hvis McCoy havde kendt til 
et nedstyrtet rumskib, men ikke kunne 
tale om det, ville han næppe have for¬ 
muleret og betonet det modsatte på 
denne personlige måde. 

Et yderligere argument er, at det 
tidligere omtalte brev af 8. november 
til general Cabell indgik som general¬ 
ens ufo-redegørelse til daværende for¬ 
svarsminister James Forrestal. Hvis 
generalen og forsvarsministeren vid¬ 
ste (og det må de i givet fald have 
gjort), at der var styrtet et rumskib ned 
i Roswell, hvorfor i alverden bad de 
så Projekt Sign om en redegørelse 
med bevidst forkerte oplysninger? 

Kendt forsker skifter mening 


Hermed må den mest sandsynlige for¬ 
klaring være - ud fra McCoys udta¬ 
lelser - at der faktisk ikke var styrtet 
et fremmed rumskib ned året før. 
Dette har da også fået andre ufo-for¬ 
skere til at revidere deres opfattelse 
af hele Roswell-sagen. En af de mere 
markante er amerikaneren Kent 
Jeffrey, der tidligere har markeret sig 
kraftigt som fortaler for teorien om det 
nedstyrtede ufo. Jeffrey var manden 
bag det såkaldte "Roswell- initiativ", 
der indsamlede underskrifter over 
hele verden for at få frigivet informa¬ 
tionerne om Roswell. 

Kent Jeffrey har igennem flere år 
undersøgt sagen, og offentliggørelsen 
af McCoy dokumenterne er en af år¬ 
sagerne til, at han ikke længere tror, 
at der skete noget "udenjordisk" ved 
Roswell. Et andet argument for 
Jeffrey har været, at han har intervie¬ 
wet Jesse Marcel, Jr. igen. 

Jesse Marcel, Jr. er søn af den af¬ 
døde Jesse Marcel Sen., der i 1947 
var officer ved Roswell-basen og ude 
i Mac Brazels mark for at undersøge 
det nedstyrtede objekt. Undervejs til 
basen med noget materiale i bilen 
kørte Jesse Marcel forbi sit eget hus, 
hvorhan viste materialet for bl.a. søn¬ 
nen Jesse Marcel Jr., der kun var 11 
år på det pågældende tidspunkt. 

Roswell-tilhængere lægger stor 


vægt på Jesse Marcel Juniors udtalel¬ 
ser om materialet. Han siger, at det 
var mærkeligt, kunne ikke rives i styk¬ 
ker eller brænde, og det foldede sig 
ud af sig selv, når det havde været 
krøllet sammen - uden et mærke over¬ 
hovedet. 

Kent Jeffrey har dog svært ved at 
få dette til at passe med den faktiske 
beskrivelse af materialerne, som Jesse 
Marcel kommer med: Det, som fade¬ 
ren viste på køkkengulvet, var pri¬ 
mært noget metalfolie, en kort bjælke 
eller "pind" og nogle f å stykker af pla¬ 
stic eller bakelit. Ville dette være ty¬ 
piske rester fra et nedstyrtet rumskib, 
der var rejst tværs gennem rummet - 
eller ville det være typisk foren ned¬ 
styrtet ballon? 

Kent Jeffrey er ikke længere i tvivl: 
Det var en ballon. Og som han meget 
sigende udtaler, at hvis materialet var 
så holdbart og umuligt at flå i styk¬ 
ker, hvordan kan det så være, at det 
var spredt i tusindvis af stykker ud 
over hele marken? Et argument man 
ikke har hørt før, selv om det er så 
sigende og næsten i sig selv et bevis 
for, at udtalelserne om materialet fra 
Jesse Marcels Sen. og Jr. er stærkt 
overdrevne. 

Mystiske symboler et vigtigt spor 


Et af beviserne for, at det faktisk dre¬ 
jer sig om en Projekt Mogul ballon 
er, at Jesse Marcel beskriver nogle 
mærkelige symboler, som han fandt 
på den omtalte bjælke. Det viser sig, 
at vedhænget ved nogle af de omtalte 
Mogul-balloner var blevet sat sam¬ 
men med tape. Denne tape havde 
forskningsgruppen fundet på et loft, 
hvor de arbejdede, og tapen havde 
netop nogle lilla symboler på overfla¬ 
den. 


Det skal retfærdigvis nævnes, at 
Jesse Marcel Jr. stadig ikke er overbe¬ 
vist om, at der er tale om en ballon. I 
et interview for nylig udtalte Marcel, 
at der er uoverensstemmelser mellem 
en Mogul-ballon, og hvad han så. Fx 
mener han ikke, at bjælken var lavet 
af balsatræ, men af et metalagtigt ma¬ 
teriale. Folien på Mogul-ballonen 
havde papir på den ene side, og det kan 
Marcel ikke huske var tilfældet. 

Endelig mener Marcel heller ikke, 
at symbolerne svarer til den tape, som 
blev anvendt ved Mogul. Dette kan 
dog skyldes, at tapens symboler er 
smittet af på bjælken, så Marcel har 
altså kun set en afsmitning. På grund 
af afsmitningen og den lange tid i so¬ 
len, var symbolerne ikke længere sær¬ 
ligt genkendelige. Endelig skal man 
huske, at Jesse Marcel på daværende 
tidspunkt kun var 11 år! 

En anden af kronvidneme er Wal¬ 
ter Haut, der var presseofficer på Ros¬ 
well-basen i 1947. Haut har tidligere 
udtalt sig til fordel for Roswell-tilhæn- 
geme, men for nylig i en FOX udsen¬ 
delse i USA udtalte han, at han i dag 
mener, at der blot var tale om en bal¬ 
lon. 

Kent Jeffrey standsede ikke med 
Jesse Marcel. Han interviewede også 
17 af medlemmerne i Bombegruppe 
509, der som USA's eneste gruppe i 
1947 med atombestykning var statio¬ 
neret ved Roswell. Langt de fleste 
kunne ikke huske noget om en ned¬ 
styrtning i 1947, og der havde heller 
ikke cirkuleret nogen rygter. De få, der 
havde hørt rygter i 1947, sagde, at det 
officielt var kendt, at der var tale om 
en ballon, og at resten bare var pres¬ 
sens opblæsning af sagen. 


BS 3 



En Mogul-ballon 
klargøres før 
opsendelse. Gad 
vide, om 
"personen ", som 
sidder midt på 
ballonens 
vedhæng, er en af 
de meget omtalte 
plasticdukker? 
(Foto: VS AF) 

Den fiktive sygeplejerske 


At Kent Jeffrey således har ændret 
holdning til rumskibs-teorien, irrite¬ 
rer selvfølgelig Roswell-tilhængeme. 
De kan ikke forstå, at han er drejet 
180 grader, og det varer sikkert ikke 
længe, inden han bliver beskyldt for 
at være betalt af den amerikanske re¬ 
gering - en typisk reaktion fra M de 
overbeviste”. 

Men faktisk er Jeffrey ikke den 
eneste "afhopper". Også Karl Pflock 
måtte efter sin egen grundige analyse 
af sagen erkende, at der var megen 
troværdighed ved Mogul-teorien. Pud¬ 
sigt nok er der mig bekendt ingen, der 
er gået den anden vej: Begyndt som 
skeptiker og efter en undersøgelse af 
sagen blevet overbevist om, at der 
styrtede et rumskib ned. I sig selv me¬ 
get sigende. 

Lige så sigende er det, at det ene 
vidne efter det andet "falder fra". De 
oprindelige vidner til et påstået, ned¬ 
styrtet rumskib med væsener, tror in¬ 
gen på længere. Det gælder også det 
første kronvidne, Bamey Barnett - in¬ 
geniøren, der ifølge hans familie kom 
hjem en dag og fortalte, at han for¬ 
resten havde været vidne til et ned¬ 
styrtet rumskib med små væsener lig¬ 
gende omkring. Hans historie er ef¬ 
terhånden så gennemhullet, at ikke en¬ 
gang Kevin Randle nævner ham læn¬ 
gere (Kevin Randle er en af de trofa¬ 
ste Roswell-tilhængere). 

Også den meget berømte bede¬ 
mand i Roswell, Glenn Dennis, er der 
igen, der tror på længere - end ikke 
Kevin Randle (det må være det ulti¬ 
mative bevis på utroværdighed!). 
Glenn Dennis hævder, at militæret rin¬ 
gede til ham for at spørge til "små ki¬ 
ster", samt hvordan man bedst opbe¬ 
varer væv i længere tid. Herefter kørte 
han til basen, hvor han mødte en kvin¬ 
delig bekendt, der var sygeplejerske 
på basen. Der var heftig aktivitet på 
basen, og Glen Dennis blev hastigt 
gennet væk af det militære personale. 

Næste dag fik han at vide af syge¬ 
plejersken, at nogle underlige væse¬ 
ner var blevet obduceret på basen af¬ 
tenen i forvejen. Hun tegnede også 
disse væsener for Dennis. Kort tid ef¬ 
ter forsvandt hun, og Glenn Dennis 
mener, at hun døde i en ulykke, må¬ 
ske forårsaget af flyvevåbenets folk. 

Vidnerne ændrer udsagn på stribe 


Problemet med Glenn Dennis' histo¬ 
rie er sygeplejersken. Han har længe 
været indstillet på, at ufo-forskerne 
skulle forsøge at bevise, at hun var på 
basen og senere forsvandt. Hendes 
navn var Naomi Selff, siger Dennis. 
Men efter omhyggelig forskning. 


interviews med en sygeplejerske fra 
basen i 1947 og identifikation af samt¬ 
lige sygeplejersker på basen viser det 
sig, at der ikke findes nogen Naomi 
Selff - end ikke i hele det amerikan¬ 
ske militær i 1947! 

Stillet overfor resultaterne fra den¬ 
ne undersøgelse skiftede Glenn Den¬ 
nis pludselig strategi og fortalte, at 
Selff ikke var hendes efternavn - det 
var et, han havde fundet på! Selv om 
man accepterer denne utroværdige 
ændring af historien, er faktum stadig, 
at der ikke engang var en person med 
fornavnet Naomi ved Roswell-basen. 

En pudsighed er, at den del, der dre¬ 
jer sig om militærets opringning an¬ 
gående "små kister" faktisk godt kan 
være korrekt. Det viser sig, at der net¬ 
op i sommeren 1947 var en polio¬ 
epidemi blandt Roswell-basens børn. 
Basen forberedte sig måske på (natur¬ 
ligvis i hemmelighed), at nogle af disse 
børn ville dø. 

Tilbage er det nyeste, førstehånds¬ 
vidne, Frank Kaufman. Roswell-til¬ 
hængere har stadig stor tillid til hans 
historie. Den er i korthed, at han i 1947 
var ved militæret, da de blev sendt ud 
for at bjærge et nedstyrtet rumskib. 
Han så selv rumskibet (der ifølge hans 
tegning mest af alt ligner et eks¬ 
perimentalfly) og nogle døde væsener 
omkring dette. 

Det første problem med Frank 
Kaufmans historie er, at han udpeger 
et helt nyt sted for nedstyrtningen (om 
det er det 3. eller 4. sted, kan jeg ikke 
følge med i efterhånden). Det andet 
problem er, at det viser sig ved nær¬ 
mere efterforskning, at der i 1947 slet 
ikke var veje det pågældende sted, der 
i virkeligheden var ufremkommeligt. 
Så at forestille sig en militærkonvoj 
dér, hvor Kaufman hævder det, er 
svært. Dette bliver bekræftet af bebo¬ 
ere, hvis familier boede der i 1947. In¬ 
gen af disse beboere har hørt noget 
som helst om en sådan hændelse - 
højst usædvanligt, hvis området har 
vrimlet med militære personer. 

Også Kent Jeffrey har fundet svag¬ 
heder i Kaufman-historien, selv om 
han kender Kaufman personligt. Frank 
Kaufman har nemlig påstået, at en 
anden militærperson i aktionen var en 
vis general Robert Thomas. Kaufman 
har endda udpeget denne Thomas på 
et billede. Kent Jeffrey har imidlertid 
fundet ud af, at der ikke findes nogen 
general Robert Thomas. Stillet over 
for denne kendsgerning gjorde Frank 
Kaufman det, som så mange andre 
påståede Roswell-vidner har gjort: 
Han ændrede prompte historien. Nu 
hævder Kaufman, at navnet Robert 
Thomas blot var et "kaldenavn" og 
ikke generalens rigtige navn. 


Kaktus Jack 


Det er efterhånden svært at finde vid¬ 
ner, hvis historier holder vand. Spe¬ 
cielt er samtlige førstehåndsvidners 
beretninger blevet godt og grundigt 
gennemhullet, og tilbage er kun vage 
2. og 3. håndsberetninger. 

En af disse svage historierer "Kak¬ 
tus Jack", som Roswell-forskeren 
Thomas J. Carey har været på jagt ef¬ 
ter. En caféejer i nærheden af Roswell, 
Iris Foster, har fortalt, at en mand kal¬ 
det "Kaktus Jack" i starten af 1970erne 
var i caféen og fortalte, at han havde 
set et nedstyrtet rumskib. Det var imid¬ 
lertid ikke muligt at lokalisere denne 
person, indtil Carey ved en tilfældig¬ 
hed fik nys om hans familie. Gennem 
et større arbejde fandt Carey nu frem 
til familien til en vis Jack Armstrong 
og fik sandsynliggjort, at der var tale 
om samme, nu afdøde person. Det vi¬ 
ste sig, at "Kaktus Jack" havde skiftet 
navn flere gange, blandt andet efter en 
fængselsstraf for mord. 

Men yderligere oplysninger om, 
hvad "Kaktus Jack" egentlig havde 
oplevet, foreligger ikke, så det er svært 
at bruge en sådan historie til noget. 

Der er rygter nok - men beviser er 
der ingen af, og der bliver færre og 
færre positive indikationer. Brikkerne 
passer bedre og bedre sammen med 
militærets teorier, specielt når man ta¬ 
ger højde for, at alle disse beretninger 
skal hentes frem fra en nu 50 år gam¬ 
mel erindring hos vidnerne. □ 

Thomas J. Carey: The Strange Sa¬ 
ga of "Cactus Jack", IUR, Spring 
1997. 

Kent Jeffrey: Roswell -Anatomy of 
a Myth, 1997. Manus modtaget di¬ 
rekte fra forfatteren. 

Philip Klass. Diverse artikler i 
Skeptics UFO Newsletter, maj 1997. 
Karl Pflock: The Glenn Dennis 

Michael D. Swords: The McCoy 
Letter. IUR, Spring 1997. 

Sandheden 
om Roswell? 


Vi får nok aldrig nogen teori om Roswell-mysteriet bevist 100 procent. Men 
efter 10 års arbejde med sagen - og gennemgang af hundredvis af siders 
forskning fra både tilhængere og skeptikere - er jeg selv ikke i tvivl om, hvad 
der skete i Roswell. Her er min sandhed, der måske ikke er rigtig i alle detaljer, 
men hvor de store linier givetvis er korrekte. 


I 1947 blev der udført en række for¬ 
søg med balloner i stor højde for at 
spionere mod russerne. Projektet blev 
kaldt for Projekt Mogul, og en af vi- 
denskabsmændene på projektet, Char¬ 
les Moore, husker stadig, hvordan man 
anvendte noget tape med specielle 
blomstersymboler på til samling af 
nogle af delene. Ballonerne var store 
komplekser med reflektorer, der blev 
ophængt under ballon-komplekset. 
Reflektorerne var lavet af foliebelagt 
pergament og balsatræ. 

En af ballonerne opsendt i juni 
1947 blev tilsyneladende aldrig fun¬ 
det. Den faldt imidlertid ned på Fo¬ 
ster gården, hvor den blev fundet af 
Mac Brazel i begyndelsen af juli 1947. 
Selvom han havde set ve jr balloner før, 
blev han overrasket over det omfat¬ 
tende og specielle materiale, som ikke 
lignede en normal vejrballon (hvad det 
jo heller ikke var). 

Eftersom det netop var rygtedes, at 
Kenneth Arnold den 24. juni havde 
oplevet nogle mystiske objekter i 
Washington, syntes Mac Brazel, at 
fundet var spændende, og det havde 
måske noget at gøre med disse "fly¬ 
vende tallerkener". Han tog derfor til 
den nærmeste by Corona, hvor først 
sheriffen og senere militæret fra Ros- 
well-basen blev involveret. 

Jesse Marcel fra Roswell-basen tog 
sammen med Brazel og to andre offi¬ 
cerer ud for at se på materialet. De 
kunne heller ikke få det til at stemme 
med en vejrballon, og selv om de 
mente, at det var en ballon, kunne de 
ikke identificere den (Mogul projek¬ 
tet var hemmeligt). Derfor tog de no¬ 
get materiale med tilbage til basen og 
iværksatte i øvrigt en oprydning af 
området (foren sikkerheds skyld). 

På basen skrev presseofficeren en 
pressemeddelelse om fundet. Efter¬ 
som der blev fundet faste materialer 
som træ og folie, kom han uheldigvis 
til at anvende udtrykket "en flyvende 
disk" i pressemeddelelsen - et udtryk 


der sikkert var ment helt bogstaveligt. 
Men pressen havde ikke glemt Ken¬ 
neth Arnold og hans "flyvende taller¬ 
kener" og fik koblet disse ting sam¬ 
men, inden militæret opdagede fejlen 
og fik dementeret den uheldige udta¬ 
lelse. Resterne blev nu identificeret 
som en "vejrballon", idet man jo ikke 
kunne offentliggøre detaljer om det 
hemmelige Mogul-projekt. 

Inden sagen blev lukket, havde for- 
skellige mennesker set materialet: 
Mac Brazel, Jesse Marcel Sen., søn¬ 
nen Jesse Marcel, Jr. og Mac Brazels 
søn. De beskrev materialet som føl¬ 
ger: 

"Vi fandt noget metal, små stykker 
af metal, men for det meste fandt vi 
noget materiale, der er svært at be¬ 
skrive. Små stykker. Faste stykker, 
som du ikke kunne bøje eller brække, 
men det lignede ikke metal. Det lig¬ 
nede mere træ. Måske 1/2 til en centi¬ 
meter i tykkelsen. Ingen af dem var 
meget lange. Vægtløs, ligesom balsa¬ 
træ. Noget andet af det lignede perga¬ 
ment". 

Dette passer med en Mogul-ballon. 
Vidneme lagde endda mærke til de 
mærkelige symboler, der var smittet 
af tapen og aftegnet på balsatræet. På 
grund af flere ugers ophold i naturen 
og afsmitningen på træet, kunne de 


ikke identificere symbolerne som 
blomstermønstre. 

Der opstod - som altid i en sådan 
situation - forskellige rygter. Nogle på¬ 
stod, at de kendte nogen, der havde 
prøvet at hamre på materialet med en 
hammer, men det ville ikke gå i styk¬ 
ker, og der kom ikke engang mærker i 
det. Kilden til denne oplysning er al¬ 
drig fundet. 

Alt dette var imidlertid rygter, for 
at materialet bestemt ikke var ufor¬ 
gængeligt, fremgik tydeligt af, at det 
var spredt i tusind stykker over hele 
marken. 

Historien om fundet i Mac Brazels 
mark gik herefter stort set i glemme¬ 
bogen fra 1947 og til slutningen af 
1970eme hvor Stanton Friedman, Wil¬ 
liam Moore og andre tog fat i den igen. 

Som et lille, men vigtigt sidespring, 
skal nævnes, at der i slutningen af 
1940eme og starten af 1950eme fandt 
utallige militære forsøg sted i New 
Mexico, bl.a. i testområdet White 
Sands. Nogle af disse forsøg gik na¬ 
turligvis galt! 

Andre ulykker skete i området. Fx 
da et fyldt B-29 fly ramte et vandtårn 
og styrtede ned i 1949, hvorunder alle 
ombordværende blev dræbt og for¬ 
brændt. Dette kunne være baggrunden 
for hemmelig aktivitet på Roswell-ba- 



AF PER 
ANDERSEN 



Der er i tidens 
løb blevet udført 
mange 

hemmelige forsøg 
på White Sands 
Missile Range i 
New Mexico. 
Dette billede er 
fra 1972 og viser 
en Viking¬ 
rumsonde, der 
ligger i sandet 
klar til at blive 
samlet op. Det 
amerikanske 
flyvevåben har 
frigivet billedet i 
juni 1997for at 
fortælle, at rygter 
om sådanne 
forsøg sikkert har 
været med til at 
puste liv i 
Roswell-myten. 
(Foto: VS AF) 

sen med forbrændte lig. Eller da en 
KC-97 styrtede ned i 1956 og dræbte 
11 militære personer. Og i 1959 styr¬ 
tede en bemandet ballon til jorden. 

Dertil kommer forsøgene med 
dukker, der blev smidt ud fra stor 
højde i en række forsøg. I det hele ta¬ 
get var der mange tophemmelige pro¬ 
grammer i området på den tid. Nogle 
af disse kunne have overskredet de¬ 
res beføjelser og/eller have involve¬ 
ret tyskere, der illegalt arbejdede for 
amerikanerne lige efter krigen. 

Hele sagen ligger herefter stille 
indtil slutningen af 1970erne, hvor 


den bliver taget op af mølposen. Nu 
går Roswell-forskere i kødet på alle 
vidner, der mener at have oplevet no¬ 
get usædvanligt. En række helt uaf¬ 
hængige hændelser bliver koblet sam¬ 
men i et sammensurium, der til tider 
er så forvirrende, at ikke engang Ros- 
well-forskeme kan finde ud af det. 
Herunder sker der også nogle tids¬ 
forskydninger, så andre hændelser i 
årene omkring 1947 bliver relateret til 
den voksende tale om et rumskib, der 
styrtede ned i 1947. 

Nogle af vidneme har virkelig op¬ 
levet noget - noget der i virkelighe¬ 


den er affødt af et af de mange forsøg 
og ulykker i området. Mange af vid¬ 
neme digter videre på historien for 
enten at tilfredsstille de ivrige forskere, 
for hvem kun ét tæller: at bevise at et 
rumskib styrtede ned i Roswell (Glenn 
Dennis, Frank Kauf man). Andre igen 
digter videre for at gøre deres egen hi¬ 
storie mere interessant eller betyd¬ 
ningsfuld. Enkelte er direkte løgnere, 
der ser en mulighed for at komme i 
medierne (Gerald Andersson, Jim 
Ragsdale). 

Med andre ord: En ægte myte er 
født! □ 


Kort fortalt 


USA i alarmberedskab 


...eller i hvert fald kom uf o-verdenen 
i USA op på dupperne den 17. april i 
år, da flere mystiske hændelser plud¬ 
selig fandt sted oven i hinanden. En 
af disse var, at en regeringsansat rin¬ 
gede til et ufo-center for at fortælle, at 
vejrsatellitten GEOS 9 havde fotogra¬ 
feret et mærkeligt objekt ud for Cali¬ 
forniens kyst. 

Samtidig blev det meddelt, at 
USAs forsvarskommando i Chey- 
enne-bjergene var blevet sat i forhø¬ 
jet beredskab pga. en ukendt trussel. 


Disse to hændelser fik selvfølgelig 
spekulationerne i gang i ufo-kredse - 
var et fremmed rumskib på vej mod 
Jorden? 

Forklaringerne var dog mere jor¬ 
diske. Efter analyser af GEOS 9 bille¬ 
det var de fleste enige om, at der var 
tale om en regulær computerfejl. En 
af teknikerne, der havde bygget satel¬ 
litten, udtalte, at han kendte denne fejl 
fra GEOS 8 satellitten. Han troede 
egentlig, at fejlen var løst i GEOS 9. 
Åbenbart ikke, var konklusionen. 


Samtidig viste det sig, at beredska¬ 
bet i forsvarskommandoen i Chey- 
enne-bjergene slet ikke var relateret til 
GEOS 9 billedet. I stedet havde der 
været en lokal trussel, der en kort over¬ 
gang var blevet overvurderet, og som 
havde resulteret i skærpet tjek af alle 
personer. Allerede den 16. om efter¬ 
middagen var alarmen blevet afblæst, 
da det viste sig, at kilden til truslen ikke 
var pålidelig. □ 

Kilde: Diverse Intemet-korrespon- 
danc z/pa 


Har du en pc - så se her! 

Pc-brugere kan tegne abonnement på SUFOI Disketteservice sammen med fornyelsen af 
UFO-Nyt abonnement 1998. 

Du modtager fire gange om året - omkring 1 måned før udgivelsen af hvert nummer af UFO- 
Nyt - en diskette med en række spændende tekster og programmer. 

Du vil modtage: 

• Digitale, indskannede ufo-fotos 

• Meget flotte astronomiske billeder 

• Masser af spændende ufo-stof, der ikke udgives på anden måde 

• Spændende astronomiprogrammer 

• Tekster fra UFO-Nyt og SUFOI's Nyhedsbrev 

• Oversigter over danske observationer 

• ...og meget mere 

Alt dette kan bestilles for hele 1997 for kr. 160. Indsæt beløbet på giro 9 11 77 25 (SUFOI, 
Postboks 6, 2820 Gentofte) så går resten af sig selv. 

For 1998 kan disketteservice bestilles på girokortet for dit 1998 abonnement på UFO-Nyt. 
Prisen for disketteservice er kr. 165 for hele 1998. 

Mars-ansigt måske foran opklaring 


I mange år har det såkaldte "Mars- 
ansigt” bragt næring til diskussionen, 
om der har været intelligent liv på vor 
naboplanet Mars. Striden drejer sig 
om en stenformation i Cydonia-om- 
rådet, som nogle mener ligner et an¬ 
sigt så meget, at der ikke kan være 
tale om en tilfældighed. 

Med den fornyede udforskning af 
Mars har mange forsøgt at presse 
NASA til én gang for alle at få afkla¬ 
ret mysteriet om Mars-ansigtet. Hid¬ 
til har NAS A været afvisende over for 


at anvende ressourcer på dette, men 
nu har man tilsyneladende ombestemt 
sig! 

Selv om NASA har afvist mulig¬ 
heden for, at der kan have været intel¬ 
ligent aktivitet i Cydonia, har man i 
en udtalelse den 16. oktober 1996 
meddelt, at ikke alene vil den kom¬ 
mende Global Surveyor sonde foto¬ 
grafere det berømte ansigt igen, men 
billederne vil også blive offentliggjort 
så hurtigt som muligt på Internettet. 

Global Surveyor går i kredsløb om 


Mars den 11. september 1997, og den 
vil have utallige muligheder for at fo¬ 
tografere den omtalte region på Mars. 

NASA-forskeren Arden Albee ud¬ 
taler: "Vi tror, vi har gjort alt, hvad vi 
kan, inden for rammerne af denne mis¬ 
sion for at se på spørgsmålet om 
"Mars-ansigtet". Så vi håber, at vi er i 
stand til at tilfredsstille de personer, 
der har stillet spørgsmål om dette 
emne." □ 

Kilde: CNI News, UFO Times nr. 
44 Ipa 


Rumkapsel fundet i Afrika 


Den 15. januar 1995 blev forsknings¬ 
satellitten Express sendt til vejrs fra 
Japan. Desværre gik noget galt, så sa¬ 
tellitten kom ind i en så lav bane om 
Jorden, at den hurtigt ville blive brem¬ 
set op af atmosfæren igen og styrte 
ned. 

Satellitten forsvandt, og først lang 
tid efter hørte forskerne noget til den 
igen, da ghanesiske stammefolk bjer¬ 
gede den i den afrikanske bush. 

Der var tale om et tysk-russisk-ja¬ 
pansk rumsamarbejde. Satellitten var 
ejet af det tyske rumagentur DARA, 
der havde anvendt brugte materialer 
fra en russisk satellit i opbygningen. 
Selve opsendelsen fandt sted fra Ja¬ 
pan. Forsøget havde bl.a. til hensigt 
at afprøve nye materialers modstands¬ 
kraft under nedturen gennem Jordens 
atmosfære. 

Det lykkedes ikke for jordkon¬ 
trollen i Chile at få forbindelse med 
rumsonden efter opsendelsen fra Ja¬ 
pan, og forskerne var overbevist om, 
at resterne af satellitten var styrtet i 
Stillehavet, fortæller cenap-infoline nr. 


33 med det tyske Flug Reviie, marts 
1996, som kilde. 

Der gik meget lang tid, før det ty¬ 
ske rumagentur DARA igen overra¬ 
skende hørte fra sin satellit. Og det fra 
en helt uventet kant. 

Det er ofte svært at stille med hånd¬ 
gribelige beviser for, at der er landet 
ting fra rummet i nabolaget. Det kan 
de mange tilhængere af Roswell-my- 
ten tale med om. Men lokale stamme¬ 
folk i Ghana fik pludselig tag i "et ned¬ 
styrtet ufo" i Ghana. De havde nem¬ 
lig iagttaget et objekt, der med fald¬ 
skærm var landet i bushen. Det varen 
metallisk kapsel med ledninger stik¬ 
kende ud. 

De centrale ghanesiske myndighe¬ 
der blev underrettet og det mærkelige 
"rumobjekt" blev efter nogen tid trans¬ 
porteret til hovedstaden Accra. 

Oplysningerne herom nåede også 
til det tyske rumagentur DARA, der 
pludselig blev yderst interesseret i be¬ 
retningen om det mystiske objekt fra 
rummet. Efter at være ankommet til 
Accra tog det ikke de tyske eksperter 



lang tid at identificere genstanden som 
værende deres forsvundne rumkapsel. 

Den genfundne Express-satellit 
blev transporteret til Tyskland til nær¬ 
mere undersøgelse. 

På grund af den ublide medfart, 
som satellitten havde fået under sin 
nedtur gennem atmosfæren og den 
videre transport, fik forskerne endda 
foretaget nogle af de materialeafprøv¬ 
ninger, som var det egentlige formål 
med opsendelsen. 

Det var tilsyneladende lykkedes 
kapslen at opnå tre jord-omløb, inden 
den var faldet ned i Afrika og gav an¬ 
ledning til en del mystik. □ 

Ole Hennings en 


(Foto: DARA) 


Sådan kommer du til SUFOI's Jubilæumsfest 


Der er stadig billetter at få til SUFOI's store Jubilæumsfest i Beboerhuset Lindersvold, Vanløse. Det foregår den 
4. oktober 1997 kl. 18.30 i anledning af vores 40 års fødselsdag, som vi gerne vil fejre med manér. 

Vi tilbyder dig en festlig aften med 

• Stor buffet med mange spændende retter 

• Levende dansemusik 

• Underholdning 

• Auktion bl.a. over et sjældent ufo-ur 

• Gratis eksemplar af SUFOIs nye ufo-plakat, værdi kr. 90 

• En hyggelig aften i selskab med ufo-interesserede 

Tilmeld dig venligst snarest muligt ved at sende brev/postkort til undertegnede med besked om det ønskede antal 
billetter: Per Andersen, Klingseyvej 28, 2720 Vanløse. 

Prisen, der dækker hele arrangementet plus plakat (excl. drikkevarer), er kr. 130,00/person. 

Du modtager i god tid billetter og yderligere detaljer om arrangementet. Har du spørgsmål, kan du kontakte 
Per Andersen på telefon 38 71 96 64. 

Astronomi & Rumfart 


Astronomiske fænomener 


Illustrationen 

viser 

fordelingen af 
positroner i 
Mælkevejens 
centrum. Det 
meget lyse 
område er 
Mælkevejens 
kerne. Skyen af 
antistof findes 
lige over 
Mælkevejens 
centrum. 

(D.D. Dixon & 
W.R. Purcell) 


Astronomisk set tegner det til et inte¬ 
ressant efterår, idet der er gode mu¬ 
ligheder for iagttagelse af alle de lys¬ 
stærkeste planeter. Derudover bliver 
der i september mulighed for at se en 
total måneformørkelse. 

Merkur: Merkur bevæger sig rundt 
om Solen på kun 88 dage. Derfor ser 
det fra Jorden ud, som om den svin¬ 
ger fra den ene side af Solen til den 
anden. Når Merkur er i yderpunkterne 
af sin bane, er der gode muligheder 
forat se planeten fra Jorden. 

Merkur er ret lysstærk, men lyset 
drukner oftest i lysskæret fra Solen i 
aften- eller morgendæmringen. Det 
kan derfor være nyttigt at benytte en 
kikkert, når man forsøger at finde 
Merkur, men vent til Solen er nået godt 


under horisonten, så øjnene ikke ta¬ 
ger skade. 

Efterårets bedste mulighed for at 
finde Merkur er den 16. september. 
Merkur står op ca. 1 time og 45 min. 
før Solen, hvilket vil sige, at man skal 
op omkring kl. 04.00 for at finde Mer¬ 
kur. 

Venus: Venus kan ses som "aften¬ 
stjerne" (klart hvidt skær) lavt over 
den vestlige horisont et par timer ef¬ 
ter solnedgang. 

Mars: Mars kan stadig ses som 
"aftenstjerne" mod vest et par timer 
efter solnedgang. Jorden og Mars er 
dog på vej væk fra hinanden i deres 
baner, så lyset fra Mars bliver svagere 
i løbet af året. 

Jupiter: Jupiter kunne ses hele nat¬ 


Antistof opdaget i Mælkevejen 



Galactic Longitudø (degrees) 

Videnskabsmænd har opdaget to 
uventede skyer af antistof i vores egen 
galakse (mælkevejen). Dette tyder på 
en varm kilde af gas, der er fyldt med 
anti-elektroner omkring centret for 


vores galakse. Baggrunden 
for aktiviteten er uklar, 
men det kan være relateret 
til dannelsen af kæmpe¬ 
store stjerneformationer 
tæt ved det store, sorte hul, 
der er i centret af galaksen. 
Opdagelsen af antistoffet 
blev bl.a. gjort af videnskabsmænd fra 
Northwestern University i Evanston, 
USA. 

Kilde: NASA Pressemeddelelse af 28. 
april 1997 (97-83)/pø 


ten den 9. august og begynder deref¬ 
ter at gå ned tidligere og tidligere, så¬ 
ledes at den sidst på året kun ses som 
"aftenstjerne". 

Saturn: Saturn står i slutningen af 
august op en times tid efter solned¬ 
gang, hvorefter den kan ses hele nat¬ 
ten. Saturn kommer i opposition til 
Solen den 10. oktober, og man kan 
da nyde synet at den klart, gulligt ly¬ 
sende planet hele natten. Saturn vil 
efter oppositionen gå ned tidligere og 
tidligere på natten, således at den ved 
indgangen til det nye år kun vil være 
synlig til lidt over midnat. 

Måneformørkelse: Den 16. sep¬ 
tember er der mulighed for at opleve 
en total måneformørkelse. Det bety¬ 
der, at Solen, Jorden og Månen lig¬ 
ger på en linje i verdensrummet, så¬ 
ledes at Jordens skygge når de 
380.000 km ud til Månen og skygger 
for den. 

Jordens skygge rammer Månen kl. 
19.08. Fra kl. 20.15 til kl. 21.18 er 
månen helt formørket. Jordens skyg¬ 
ge forlader Månen kl. 22.25. Disse 
tidspunkter er udregnet for de køben¬ 
havnske læsere. Jyske læsere skal 
lægge 10 min. til tiderne. 

Meteorer : Den 21. oktober er me¬ 
teorsværmen Orioniderne på sit hø¬ 
jeste. Meteorerne vil synes at stråle 
ud fra et Stjernebilledet Orion. De bed¬ 
ste muligheder for at se mange meteo¬ 
rer vil være lige omkring midnat, hvor 
Orion ses på den østlige horisont. □ 

Kim Hor se vad 


UFO 1947-1997 

From Arnold To The Abductees: Fifty Years Of Flying Saucers 

Den moderne ufo-æra tog sin begyndelse med Kenneth Arnolds berømte observation den 24. juni 1947, da 
han fra sit fly så ni sølvskinnende objekter. I de forløbne 50 år har tusindvis af ganske almindelige menne¬ 
sker set mystiske lys på himlen, taget billeder, fundet aftryk i jorden, set små væsner og oplevet sindsopri¬ 
vende bortførelser! Intet andet mysterium er så sammensat og svært at få styr på. Men i bogen "UFO 1947- 
1997" forsøger en lang række forfattere at belyse ufologiens mange aspekter og skabe lidt klarhed. 

"UFO 1947-1997" er redigeret af Hilary Evans og Dennis Stacy og omfatter artikler skrevet af: Jan 
Aldrich, Kenneth Arnold, Anders Liljegren, Karl Pflock, James Moseley, Marc Hallet, Jerome Clark, Bill 
Chalker, Michael Swords, Jacques Vallee, John Rimmer, Col. Hector J. Quintanilla, Chris Rutkowski, Ray¬ 
mond E. Fowler, David Perkins, Eric Maillot, Jacques Scomaux, Wim van Utrecht, Vicente-Juan Ballester 
Olmos, Ion Hobana, Kim Møller Hansen, Cynthia Hind, Vladimir Rubtsov, Robert Durant og Jenny Rand¬ 
les. 

"UFO 1947-1997" er på 272 sider, med index og gode illustrationer. 

Skrevet i et flydende og letlæseligt engelsk. 

Pris: 160,00 kr. 

Bestilling: "UFO 1947-1997" bestilles ved at indbetale kr. 160 + kr. 15 (porto/ekspedition), i alt kr. 175, på 
giro 9 11 77 25, SUFOI, Postboks 6, 2820 Gentofte. Skriv venligst "UFO 1947-1997" på modtagerdelen. 

UFO'ernes verden 
- klassiske beretninger 
Jorden rundt 

"... Pludselig opdagede jeg mod syd 
et skinnende objekt...Det befandt 
sig ikke på vejen og lignede ved 
første øjekast en bil med bunden i 
vejret. Jeg troede, at det måske var 
nogle børn, som havde gjort det, 
forlige ved siden af objektet stod 
der to skikkelser i hvide kedeldrag¬ 
ter. En af dem så ud til at dreje 
hovedet og kigge overrasket på 
patruljevognen. Jeg havde kun 
holdt stille i nogle få sekunder og 
kørte nu hurtigt ned mod de to 
skikkelser i håb om at kunne 
hjælpe..." 

Sådan fortæller betjent Lonnie 
Zamora. Den 24. april 1964 så han 
et ægformet fartøj uden for byen 
Socorro i staten New Mexico. Ved 
siden af fartøjet stod to ufonauter. 
Det amerikanske flyvevåben un¬ 
dersøgte Zamoras nærobservation 
af tredje grad, men fandt efter 
grundige undersøgelser ingen for¬ 
klaring på hændelsen. Den er i dag 
en ufo-klassiker, ligesom de man¬ 
ge andre beretninger, der behand¬ 
les i SUFOl's nye udgivelse 
"UFO'ernes verden" skrevet af UFO- 
Nyts redaktør Kim Møller Hansen. 

I perioden 1981-1986 var artikel¬ 
serien "UFO-klassiker" et fast ind¬ 
slag i UFO-Nyt. Serien redegjorde 
for de berømte ufo-observationer, 
så både nye og "gamle" læsere 
kunne læse dem med udbytte. Ar¬ 
tiklerne fremlagde så korrekte op¬ 
lysninger som overhovedet muligt, 
med relevante gamle og nye kil¬ 
der - og hvor det var muligt, blev 
sagerne opdateret med de senest 
tilgængelige undersøgelser, in¬ 
terviews etc. Nu er alle disse ar¬ 
tikler samlet for første gang i 
"UFO'ernes verden". 



"UFO’ernes verden" består af 4 
gennemillustrerede hæfter på i alt 
212 sider! 

Pris: 126,00 kr. 

Bestilling: "UFO'ernes verden" 
bestilles ved at indbetale kr. 126 + 
kr. 15 (porto/ekspedition), i alt kr. 
141, på giro 9 11 77 25, SUFOI, 
Postboks 6, 2820 Gentofte. 

Skriv venligst "UFO'ernes ver¬ 
den" på modtagerdelen. 


Sidste chance! 

Bestil dine billetter til SUFOl's Jubilæumskongres 1997 

Lørdag den 1. 

november i Lyngby Storcenter 

SUFOI fejrer sit 40 års jubilæum med den mest 
internationale kongres nogensinde! 

Programmet for dagen bliver: 

Kl. 10.00-10.15 

Velkomst 

Ved Per Andersen, formand for SUFOI 

Kl. 10.15-11.00 

Mødet i skoven 

Ved Clas Svahn, formand for UFO-Sverige 

Kl. 11.00-11.45 

UF O'er over Danmark: 

Nyere danske observationer, fotos og 
videoer 

Ved Peter Nørgaard, næstformand for SUFOI 

Kl. 11.45-12.15 

Bil standsning ved Vejle: 

Hvad skete der egentlig? 

Ved Torben Birkeholm, SUFOI 

Kl. 12.15-13.15 

Frokost 

Kl. 13.15-14.00 

Rundt i cirkler: 

Danske komcirkler - fup eller fakta? 

Ved Ole Henningsen, SUFOI 

Kl. 14.00-14.30 

Kan ufoer findes uden at eksistere? 

Ph.d. Mikael Rothstein, 

Institut for Religionshistorie, 

Københavns Universitet 

Kl. 14.30-15.15 

UFO s: Facts, Mythologies, 
and Mythology (engelsk) 

Ved John Spencer, formand 
forBritish UFO Research Association 

Kl. 15.15-15.45 

Pause 

Kl. 15.45-16.30 

Men in Black - Myth or Reality? (engelsk) 

Ved Jenny Randles, forfatter, England 

Kl. 16.30-17.30 

Pilot UFO Sighting Reports: 

A Source of Significant and Reliable Data 
(engelsk) 

Ved dr. Richard F. Haines, USA 

Kl. 17.30-17.45 

Afslutning 

Ved Per Andersen, formand for SUFOI 

Bestil nu! 


Bestil dine billetter nu ved at indbetale kr. 190 pr. billet til: giro 

9 11 77 25, SUFOI, Postboks 6, 2820 Gentofte. 

Skriv "kongres” på modtagerdelen, og vi sender dig det bestilte 
antal billetter, det fulde program samt alle praktiske detaljer. 










Ny dansk ufo-video: 


UFOer - tæt på et mysterium 

For første gang kan du købe en dansk video, der seriøst gennemgår ufo-em¬ 
net. Dette er SUFOIs egen video, der på en halv time giver et sagligt overblik 
over ufo-fænomenet. Den indeholder nogle af de bedste danske sager samt 
video-optagelser fra både Danmark og udlandet af ufoer. Blandt indholdet 
kan nævnes: 

• Nye danske videooptagelser af observationer 

• Omfattende gennemgang af den klassiske Maarup-sag med 
bilstandsning - hør ham selv fortælle om hændelsen 

• Videoklip af ufoer fra udlandet 

• Om SUFOIs arbejde 

• Fupnumre og identificering af kendte fænomener 

Videoen kan ikke alene anvendes som introduktion, men indeholder også ene¬ 
stående nye optagelser, der ikke tidligere er blevet offentliggjort i Danmark. 
Videoen er produceret i samarbejde med Estrella, og prisen er helt i bund: 


kr. 90,00 


UFOer - tæt på et mysterium bestilles ved at indbetale beløbet plus kr. 15 til 
forsendelse, i alt kr. 105, på giro 9 11 77 25, SUFOI, Postboks 6, 2820 Gen¬ 
tofte. Husk at skrive SU FO I-Video på modtagerdelen. 

UFO-VISION 

Kim Møller Hansen 


Skandinavisk UFO in formation 


#■ 


UFO-Vision 


Efter flere års pause er vi klar med en ny udgave af UF O-Vision - og tidsskriftet 
er større og bedre end nogen sinde før: 

Med UFO-Vision får du 100 sider med mange timers læsning. Her er anmel¬ 
delser af ufo-bøger og andre bøger om det ukendte, anmeldelser af videoer, 
film, cd-rom'er og tidsskrifter. 

Læs også Hilary Evans* tankevækkende artikel om ufoer og folklore, Keith 
Basterfields artikel om sammenhængen mellem ufo-fænomenet og overnatur¬ 
lige fænomener, Søren Thomas' humoristiske gennemgang af science fiction 
filmenes skildringer af mødet mellem jordboere og rumvæsner...og meget, me¬ 
get mere. 

Søger du efter mystiske informationer på Internettet? Så kan du også få en 
håndsrækning af UFO-Vision ved at bruge bladets mange gode Internet-adres- 
ser. 

UFO-Vision er redigeret af Kim Møller Hansen, på 100 sider, gennemillustre¬ 
ret og i A4 format i kraftig limindbinding. 


kr. 148,00 


UFO-Vision bestilles vedat indbetale kr. 148,00 + kr. 15 (ekspedition/porto), i 
alt kr. 163 på giro 9 11 77 25, SUFOI, Postboks 6, 2820 Gentofte. Husk at 
skrive UFO-Vision nr. 5 på modtagerdelen. 








